4.2 Stirad skinwel\nGanet eo Robert Anson Heinlein d'ar 7 a viz Gouere 1907 e Butler, Missouri. An tad Rex Ivar Heinlein a zo konter, ar vamm a zo Bam Lyle Heinlein, 7 bigel a zo er familh Robert o vezañ an trede hini.\nUr familh kredour strizh ez eo an hini Heinlein, 6vet remziad German-Amerikan, un hengoun a zo o welet unan eus ar familh o stourm en holl brezelioù o welet engouestlet Amerika adal Brezel dieubidigezh ar Stadoù Unanet (1775-1783). Ur familh broadelour ha kredour don, an aozour a vezo awenet a galz gant an elfennoù-se en e oberennoù.\nPlas ar merc'hedAozañ\nEvit ar feministed n'eo ket aes gouzout pelec'h plantañ Robert Heinlein:\nWar un tu e vez kavet e-leiz a verc'hed en e oberennoù gant renkoù uhel er gevredigezh pe el lu lakaet da dalvezout evel ken ampart paneveken ampartoc'h evit ar baotred. En Expanded Universe e vez taolennet ur gevredigezh gant an holl alvokadoù ha politikourien o vezañ maouezed nemetken. Ar merc'hed taolennet en e oberennoù o kaout kargoù a zo maouezed gant nerzh spered ha kalon.\nWar un tu all e vez selloù drouk war ar merc'hed evel en Stranger in a Strange Land, Jill ur benndudenn eus an oberenn a ziskler "nine times out of ten, if a girl gets raped it's partly her fault" (Brezhoneg: Nav wech diwar zek, ma vez lur vaouez ez eo dre he fazi evit ul lod").\nRobert Heinlein a oa sot gant ar bed milourel, betek rakwelet brezelioù dibaouez ha drastus en egor ur wech ma vezo tizhet hag anneziet gant mab-den. El levr Starship Troopers ec'h adkemer doare selloù Sparta an henamzer. Evit bezañ keodedour gant gwirioù leun e vez ret da vont etrezek al lu n'eus ket hent all ebet.\nDa geñver plas an armoù distruj ramzel evel an armoù nukleel e oa anat da Robert Heinlein e oa ar gwir d'o implij e-tal un enebour.\nE Starship Troopers, pe e Space Cadet, e vez taolennet ur gouarnamant soudard bedel lakaet e plas war ar blanedenn a-bez evit talañ ouzh ar brezelioù dibaouez war an Douar ha dreist-holl ar riskloù nukleel. An holl galloudoù a zo e dalc'h un nebeut soudarded a renk uhel.\nBeyond This Horizon, 1948 (embannet e stumm un heuliad tammoù e 1942, gant al lesanv aozour Anson MacDonald)\nSixth Column, 1949 (embannet e stumm un heuliad tammoù e 1942, gant al lesanv aozour Anson MacDonald) (Anavezet ivez evel: The Day After Tomorrow)\nFarmer in the Sky, 1950 (embannet e stumm un heuliad tammoù berraet et gazetenn Boys' Life magazine gant an anv "Satellite Scout") (priz Retro Hugo Award, 1951)\nThe Puppet Masters, 1951 (adembannet goude marv an aozour stumm hiraet, 1990)\nThe Rolling Stones, 1952 (anavezet ivez evel: Space Family Stone)\nDouble Star, 1956, priz Hugo Award 1956\nHave Space Suit—Will Travel, 1958, lakaet war ar renk evit ar priz Hugo Award e 1959\nMethuselah's Children, 1958 (Stumm kentañ un heuliad tammoù e 1941)\nStarship Troopers, 1959, priz Hugo Award e 1960\nStranger in a Strange Land, 1961 -- priz Hugo Award 1962, (adembannet gant ar stumm kentañ hiraet e 1991)\nOrphans of the Sky, 1963 (stumm echuet d'a romant savet gant an danevelloù "Universe" ha "Common Sense", embannet da zigentañ an daou er bloavezh 1941)\nGlory Road, 1963, lakaet war ar renk evit ar priz Hugo Award e 1964\nThe Moon Is a Harsh Mistress, 1966, priz Hugo Award 1967\nTime Enough for Love, 1973, lakaet war ar renk d'ar priz Nebula Award e 1973; lakaet war ar renk evit ar prizioù Hugo ha Locus e 1974\nFriday, 1982, lakaet war ar renk evit ar prizioù Hugo ha Nebula ha Locus e 1983\nJob: A Comedy of Justice, 1984, lakaet war ar renk evit ar priz Nebula e 1984; priz Locus Fantasy gouenezet, lakaet war ar renk evit ar priz Hugo e 1985\nStarship Troopers, gant Paul Verhoeven, 129 munutenn, 1997\nTom Corbett Space Cadet, 1951\nRobert A. Heinlein (lecafardcosmique)\nAdtapet diwar « https://br.wikipedia.org/w/index.php?title=Robert_A._Heinlein&oldid=1921148 »\nDernière modification le 1 Gen 2022, à 13:12


Rodopis - Wikipedia\nRodopis (Ῥοδῶπις) pe Rodope (e gregach : Ῥοδόπη / Rhodópê) pe marteze Doricha, a oa un hetaira e Gres, en Henamzer, er VIvet kantved kt JK. Genidik e oa eus Trakia. Ne oa meneget nemet div hetaira gant Herodotos en e skridoù: Rodopis hag Arc'hidike.\nRodopis koant, orgedet ouzh Aisopos; engravadur gant Bartolozzi, e 1782, diwar labour Angelica Kauffman.\nSerc'h e voe da Aisopos, a oa sklav evelti e lez Iadmon, roue Samos. Prenet e voe marteze gant Ksanthos, eus Samos ivez, ha kaset gantañ da Egipt, da Naokratis, ur gêr savet eno gant Gresianed Miletos. Ar faraon Amasis II a oa o ren neuze. E Naokratis e reas anaoudegezh gant C'haraksos, ur marc'hadour gresian, breur d'ar varzhez Sapfo, eus Mitilíni, en enez Lesbos. Hennezh a orgedas outi, hag a zasprenas anezhi digant he mestr, ha diwar neuze e voe dezhi an arc'hant a c'houneze en he micher. Sapfo a skrivas diwezhatoc'h ur varzhoneg ma tamalle da Rodopis laerezh madoù C'harakos.\nDerc'hel a reas Rodopis da vevañ e Naukratis goude disklavañ, ha gouestlañ a rae un dekvedenn eus he gounidoù da dempl Delfi.\nUr 400 bloaz goude Herodotos, e skrivas Strabon e rae Sapfo un anv all eus Rodopis : "Doricha". Ha 200 vloaz war-lerc'h Strabon e skrivas Athenaeus e oa faziet Herodotos ha droukvesket en devoa div vaouez disheñvel. Marteze : "rodopis" a dalvez "divjod roz", marteze ul lesanv a vicher, met n'eus prouenn ebet e oa "Doricha" he gwir anv.\nHervez ur vojenn e Gres he dije Rodopis paeet sevel an trede piramidenn. Klask a ra Herodotos dizarbennn ar vojenn met kontet e veze c'hoazh en amzer Plinius an Henañ .\nUn doare all zo kontet gant Diodorus Siculus ha Strabon : gant serc'heien Rodopis e voe savet ar biramidenn, d'ober ur bez dezhi. Ur vojenn n'eo ken, ha displeget ez eus bet diwar betra e oa bet savet, gant Georg Zoega ha Christian Charles Josias Bunsen. Droukvesk zo bet etre an anv Rodopis ha hini Nitokris, rouanez Egipt, a gaver hec'h anv e meur a vojenn, hag a zo kontet gant Julius Africanus hag Eusebius Caesarea da vezañ savet an trede piramidenn .\nEn ur vojenn all kontet gant Strabon ha Claudius Aelianus e oa deuet Rodopis da vezañ rouanez Egipt, ha kement-se a ro da soñjal kreñvoc'h c'hoazh ez eus droukvesk moarvat gant Nitokris. Hag un deiz pa oa Rodopis o kouronkañ e Naucratis, e teuas un erer da gemer unan eus he sandalennoù, ha kuit an evn bras ganti, ha d'he lezel da gouezhañ war barlenn ar faraon Psamtik II, a oa o rentañ ar justis e Memfis. Batet e voe gant ar sandalenn vrav ha lakaat a reas klask perc'hennez ar sandalenn ha pa gavas anezhi e kemeras anezhi da bried ha da rouanez. Ha setu aze koshañ doare ar gontadenn anavezet evel Luduennig.\n↑ William Smith, ed. "Rhodopis" en Dictionary of Greek and Roman Biography and Mythology (1870), vol. 1, p. 268.\n↑ Laura McClure. Courtesans at Table: Gender and Greek Literary Culture in Athenaus. London, 2003. Page 12\nAdtapet diwar « https://br.wikipedia.org/w/index.php?title=Rodopis&oldid=1934181 »\nDernière modification le 3 Gen 2022, à 07:56


troc'hañ e gomz da unan bennak - Wikeriadur\nSavet diwar ar verb troc'hañ, an anv-gwan perc'hennañ e, an anv-kadarn komz, an araogenn da hag unan bennak\ntroc'hañ e gomz da unan bennak /Distagadur ?/\nUr vigoudenn taer he seitek vloaz e oa Jani Dreo, eus Rozig ar Mager. Ne vije ket bet brav troc'hañ dezhi he c'homz. — (Youenn Drezen, Itron Varia Garmez, Skrid ha Skeudenn, 1941, Al Liamm, 1977, p. 15.)\nAr vamm baour a souzas a-dreñv, troc'het ar gomz dezhi gant a souezhet hag a c'hlac'haret e oa. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 43.)\nTroc'hañ a ran e gomz dezhañ. — (Yann Gerven, Brestiz o vreskenn, Al Liamm, 1986, p. 25.)\ngalleg : couper la parole à quelqu'un (fr)\nAdtapet diwar « https://br.wiktionary.org/w/index.php?title=troc%27hañ_e_gomz_da_unan_bennak&oldid=169923 »\nKemmoù diwezhañ degaset d'ar bajenn-mañ d'an 24 Her 2013, da 07:26.


Journal de Renaud Camus, jeudi 23 août 2018\ncréée le vendredi 24 août 2018, 11 h 58\nmodifiée le jeudi 6 septembre 2018, 9 h 41Plieux, jeudi 23 août 2018, une heure du matin. Nous avons eu à déjeuner Eugénie Bastié, qui venait nous présenter son fiancé, un garçon très ~~~~~~~~~~~~, ~~~~~~ ~~ ~~~~ ~~~~~~~, ~~~~~ ~~~~~~~~ ~~~~ ~~~~~~~~~~ ~~~~~~~~~~~~. ~~~~ ~~~~~~~~ ~~~ ~~~~~~~ en juin prochain. ~~’~~~~~~~ ~~~~ ~~~~~~~~ ~~~ ~~~~~~~~~~ ~~~ ~~~ ~~~~~~~~ ~~~~~~~~~~~~, ~~’~~~~~~~ ~~~~ ~~’~~~~~~~~, ~~~ ~~’~~~~~~~~~~~, ~~~~~ ~~~~~ ~~~ ~~~~~~~~~~ ~~~~~. ~~~~~~~~ ~~~~~~~ ~~ ~~~~~~~~~ ~~~ ~~~~~~~ ~~~~~~~~~, ~~~~ m’étonne toujours si ~~~~~, ~~~~~~ ~~~~~~~~~ ~~’~~~~ ~~~~~~~~~ ~~~ ~~~~~~~~, ~~~ ~~~~~~~~~~~~ ~~~ ~~~~~~~~. ~~~ ~~~ ~~~~~~~ ~~~~ ~~~~~ ~~~ ~~’~~~~~~ ~~~~~~~~~~~~~ ~~~ ~~~~~~~~ ~~~ ~~~~~~~~~~~ ~~~~ ~~~~~~~~ ~~~ ~~~~~~~~~~~~ que je ne ~~~~~~~~~~ ~~~~ ~~~ ~~~~~~~~ ~~ ~~~ ~~~~~~ a ~~~~ brouhaha, ~~~ ~~ ~~~~~~~, ~~~~~~~~~~~~~~~, ~~~ ~~~~~~~ ~~~ ~~’~~~ ~~~~~ ~~~~ ~~~~, ~~~~~ ~~~ ~~~~ ~~~ ~~~~~~~ ~~~~~ pour une petite ~~~~~ ~~~~~-~~~~~~~~~~~. ~~~~~ ~~~~~ ~~~~~~~~ ~~’~~~~ ~~~~ ~~~~ ~~~~~ ~~~~~ ~~~~ ~~~~~ ; ~~~ ~~~ ~~~~~~ ~~~~ ~~~ ~~~~~ ~~~~ ~~~~~ ~~~ ~~~~~~~~~~, ~~~~~~ ~~~~~~~~ : ~~~~~~~~ ~~~~~~ tant d’autres de ~~’~~~~~~~~~~, ~~~~~~ ~~~ ~~~ ~~~~~~~~~, ~~~ ~~~ ~~~~~~~~~ ~~~~~~~~~~~~, ~~’~~~~~~~~~ ~~~~~ ~~~~~~~~~ ~~~~ ~~~~ ~~~~~~~~ ~~~ consorts.\nJe ~~~~~, ~~~ ~~~~ ~~~~~, ~~~ ~~~~~~~~ ~~~~~~~~~ ~~~ ~~~ ~~~~~~~~ traditionnelle : où le ~~~~~~~~ ~~~~ ~~~~~~, ~~~ ~~~~~ ~~~~~~~~~~~, ~~~~ ~~~~~~~~ sociale, ~~~ doit ~~’~~~~~, ~~~ ~~~~~~ ~~~~~~~~~~. ~~~~~~ ~~~ ~~~~ ~~~ ~~~~~~~~~~ ~~~~~~~~~~~~~, ~~~~~ ~~~ ressens ~~~~. ~~~ ~~~~~~~~~~ sociale de l’existence ~~’~~ ~~~~~~~~~ ~~~~~~~~~~~~~ ~~~~~~~~, ~~’~~~~~~~~~ : ~~~~ ~~~~~ ~~~ ~~~ ~~~~~ ~~~~ ~~~~~ ~~~ ~~~~~~~~~~ socio-politique (~~~~~~~ ~~~~…), ~~~~~ ~~~ ~~~~~~~~~~ grégaire (~~~~~ ~~~~~~~ ~~~~~~~~~~~). ~~~ ~~~~~ ~~~ loup solitaire (mais ~~~~~~~~~~~~). ~~~ ~~~~~~~~ ~~~~ ~~~~~~~~~~ ~~’~~~~~~~~ ~~~~~~~~~~ ~~~~~ ~~ ~~~ ~~~~~~~~~~ ~~~ ~~~~~~~ ~~, ~~~~~~ ~~~~~~~~, ~~~~ ~~~~ ~~~~~ ~~~~ ~~~~~~~~ ~~~ ~~~~~~~~~ ~~ ~~~~~~~~~~ (~~~~~ ~~’~~~~~~~) — j’aimerais mieux mourir…\nAinsi ~~’~~~~~~~~~ ~~~~~ ~~~~~~ ~~~ ~~~~~~~~~, ~~~~ ~~’~~ ~~~~~~ ~~~~ ~~~~~~~~~, ~~~~ ~~~ ~~~~~~~~ ~~~~ (“~~~~~ ~~~~ ~~~~~~~”). ~~~~~~~ ~~~ ~~~~~ ~~~~~ ~~~~~~~~~ ~~~ ~~~~~~~~ ~~~~~~~~~~~~~, le mariage, en somme, ~~~~~ ~~~~~ ~~~~~~~~~ ~~~~ ~~~~ ~~~~~~~~~~, ~~~~~~~~ ~~~ ~~~~~~~~~~~~, ~~~ ~~~~ ~~~~~, ~~~~~~~~ ~~~~ ~~~~~~ ~~~ ~~~~~~~~, ~~~ ~~~~ ~~~ ~~~~~~~~ ~~~~~-~~~~~, ~~~~~~~~~~~~ ~~~~ ~~~~ ~~~~~, ~~~ même par les ~~~~~~~~~~, ~~~~~~~ ~~~ ~~’~~~~~~~~~ ~~~~ ~~~ ~~~~~~~~~~ ~~~ ~~~ ~~~~~~~~~ ~~~~~ ~~~~ ~~~~~~~~~~~~. ~~~~~ ~~~~~~~ ~~~~-~~~~ ~~’~~~~ ~~~~~~~~~~~~~ ~~~~~ ~~’~~~~-~~~~~~ ? ~~’~~~~ ~~~ ~~~~~~~~~~ ~~~, ~~’~~~~~~ ~~~ ~~~~~~~~ bien ridicule. Mais ~~~~~ ~~~~~~~ ~~~~~ ~~’~~~~~~~~ ~~~~~~~ ~~~ ~~~ ~~~~ fiancé.\nElle ~~~ ~~~~~~~~ ~~~~~ ~~~~ ~~~~~~~~~ ~~~~ ~~~~~~~~~ ~~~ ~~~~~~ ~~~~~~~~~ Le ~~~~~ émissaire — ~~~~ ~~’~~~~~~~~ ~~~~~~~~~~ ~~~ ~~~~ suites, les campagnes Me too ~~~ Balance ~~~~ porc. ~~~~~~~~~~~~~~~~ ~~~~~ ~~’~~ ~~~~ ~~~ ~~~~~~~~ ~~~ ~~~~~~~ ~~~ ~~~~~~~~ ~~~~~~~~~~~~~~~ (~~~~ ~~’~~~~~~ ~~~~~~~~~) : ~~’~~~~~~~~~~~ ~~~ ~~~~~ ~~~~~~~ ~~~ ~~~~~~~~~ et principale accusatrice ~~~ ~~~~~~~~~~, ~~~~ ~~~ ~~~~~~~~~ ~~’~~~ ~~~~~~~ ~~~ ~~~~-~~~~~ ~~~~.\nvoir l’entrée du jeudi 23 août 2018 et son image dans Le Jour ni l’Heure


Nadine Kersaudy : « Dilennidi gant startijenn omp atav ! » | Le Courrier - Le Progrès\nChaque semaine dans Le Progrès de Cornouaille-Courrier du Léon, retrouver notre article en langue bretonne.\nPar Sébastien Joncquez Publié le 29 Sep 17 à 8:00\nNadine Kersaudy a zo prezidantez maered maezioù Penn-ar-Bed. (©Le Progrès de Cornouaille-Le Courrier du Léon)\nDilennidi ar c’humunioù bihan a zo fuloret, en o zouez emañ Nadine Kersaudy. Prezidantez maered maezioù Penn-ar-Bed a lâro ar pezh a soñj e kengred etrevroadel ar gevredigezh, e Poullann, d’ar Sadorn 30 a viz Gwengolo ha d’ar Sul 1tañ a viz Here.\n« Kumunioù, takadoù Frañs. » Setu tem kengred etrevroadel maered ar maezioù, e Poullann. Petra soñjit eus kement-se ?\nAn tem a zo bet tennet eus ur brezegenn gant Emmanuel Macron e-pad ar c’houlzad prezidantel. C’hoant hon eus bet pouezañ war ar gerioù implijet gantañ. Rak, hiziv, pa glever komz eus kumunioù ha dreist-holl ar re vihanañ, eo evit lakaat war-wel ar c’hendeuzadurioù. An tabut a c’hell bezañ, met dav eo kaozeal ivez eus ar goulennoù liammet gant an doareoù ober, an digolloù arc’hant…\nAn distro-skol a zo bet direnket ivez gant ehan ar c’hontradoù sikouret. Petra ho peus c’hoant lâret deomp ?\nEn departamant eo bet lañset ur sontadeg gant hon gevredigezh, un nebeud sizhunvezhioù ‘zo. Ar pezh a zo deuet war wel a zo kalz a enkrez. Dipitus e kavomp ne vefe ket bet muioc’h a eskemmoù war ar sujed-mañ. Ne ouezomp ket hiroc’h atav evit pezh a sell eus reolennoù adneveziñ ar c’hontradoù. Bemdez e cheñchont. Er c’humunioù bihan eo a-bouez bras rol ar c’hontradoù-se evit ar boblañs. Alies eo bet sikouret an dud a glaske labour gant an dilennidi evit bezañ titlet war-lerc’h o c’hontradoù.\nPetra soñjit diwar-benn fin an taos war al lojeiz ?\nDav eo lâret da gentañ eo souezhus-tre e vefe dibabet gant ar Stad echuiñ gant un tailh lec’hel. Ouzhpenn ar promesa graet e-pad koulzad prezidantel Emmanuel Macron, ne anavezomp ket atav an doareoù digoll arc’hant a vo. Daoust ha memes talvoudegezh a vo gant ar sammadoù a resevomp a-benn ar fin ?\nO c’hortoz ur respont emaomp. Daoust ha posupl e vo d’ar c’humunioù kreskiñ an tailh en amzer da zont ? Ne ouezomp ket kennebeut. Marteze eo un doare da echuiñ gant ar c’humunioù bihan. Ma ‘z eo an dra-se eo dav lâret deomp.\nGouzout a rit hiroc’h war zigresk ar pezh a vo roet deoc’h gant ar Stad ?\nGoulennet e vez diganeomp ur striv a 13 miliard e euro. Ar c’humunioù bras a gemero perzh met aon hon eus e vefe al lodenn vrasañ evit ar c’hêrioù krenn hag ar c’humunioù bihan. Ur wech ouzhpenn e vo d’ar c’humunioù bihan da baeañ evit diorroadur ar metropoloù. Gouzout a reomp hon eus ezhomm eus ar c’hêrioù evit labourat met ne fell ket deomp bezañ mouget. Ar c’humunioù war ar maez o deus liammoù a-bouez gant ar boblañs.\nLavaret e vo ganeoc’h tout an traoù-se e-pad kengred etrevroadel maered maezioù Frañs ?\nDilennidi ar maezioù a zo anavezet evit lavaret an traoù, boazet omp d’hen ober. Jacqueline Gourault, ministr, a vo er c’hengred etrevroadel. Un degouezh mat e vo evidomp da lâret ar pezh a soñjomp.\nPa selaouer ouzhoc’h e seblant bezañ diaes bezañ maer en ur gumun vihan. Penaos e talc’hit da vont ?\nStartijenn a zo ganeomp atav ! Ar pezh a reomp a reomp evit ar rummadoù da zont. Santout a reomp er c’humunioù bihan ez eus un distro d’ar vuhez war ar maez. En ma c’humun eus Kledenn-ar-C’hab, morse n’ez eus bet kement a familhoù yaouank oc’h en em staliañ. Ar c’hoant bevañ war ar maez a zo atav. Met evit kement-se e rank ar c’humunioù bihan kenderc’hel da vevañ. Rankout a raer leuskel ac’hanomp da vevañ.\nRetrouvez la version en langue française en page 16.\nCopié ! https://actu.fr/bretagne/poullan-sur-mer_29226/nadine-kersaudy-dilennidi-gant-startijenn-omp-atav_12755840.html


Pajenn:Le Clerc - Ma beaj Londrez, 1910.djvu/15 - Wikimammenn\nPajenn:Le Clerc - Ma beaj Londrez, 1910.djvu/15\nBepret eo e welomp en Breiz tri eskob, da vihanan, adalek ar bla 314, ’pez a ziskoe he devoa klevet, pell arôk, mouez ar visionerien. Ha kement-se n’ê ket souezus. Meur a gristen en em gave e-touez ar Romaned. Eur gristenez zoken e oa Pomponia Groekina, gwreg ar prokonsul Plautius, a gommandas eur pennad en Breiz armeo Rom. Eur gristenez ive Claudia, eur gristenez ganet en Breiz, hag a oa dimeet d’ar senedour Pudens. En em bleustri eta a rê ar gristenien hag ar Vretoned.\nPiou avat a hadas da gentan en Breiz greun an Aviel ? N’ê ket êzet hen laret. Komz a rêr eus sant Alban, eus sant Aaron hag eus sant Julius a Gaerleon : mes n’ouzer, da zur, nemet nebeut a dra diwar o fenn.\nMar n’ê ket an istor dre skrid, an hini a ziskleri ar gwellan ar wirione, evit laret d’imp penôs ha pegoulz da just e teuas Breiz d’anaveout ar fe gristen, e c’hellomp mont da gât ive an istor dre gomz. Laradenno hepken he deus da gontan d’imp, livet m’eo bet ganti ar wirione. Mes dindan al livaj-se e ve alies treo ha na vent ket bet invantet a bez.\nKontan a rêr ec’h ê Josef Arimati, unan eus an daou zen a zoare a zebelias hon Zalver, abostol kentan Breiz-Veur. Ha setu aman penôs. Ret d’ean tec’hel rak ar Judevien, a wallgase diskibled Jezus, ec’h eas ’trezek ar mor, kemeret gantan ar besel zakr a zervijas d’hon Zalver en e goan diwean. Laket an nevoa zoken ennan eun nebeut takenno eus ar gwad a skuilhas Jezus war groaz : eun tensor talvoudus, mar zo.\nEur pennad amzer goude e tiskenne Jozef war douar en tu ar c’huz-heol eus enezen Breiz, ha gantan daouzek diskibl. Eur lec’hig didud ha dour-mor endro d’ean pe gazi, a gemeras evit e\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/15&oldid=149987 »\nKemmoù diwezhañ degaset d'ar bajenn-mañ d'an 27 C'hwe 2019, da 17:17.


Brezhoneg berzhet : bodadeg skoazell Ai’ta! dimerc’her e Roazhon.\nStourm a ra Ait’a ! evit difenn ha broudañ ar brezhoneg er vuhez foran. D’ar 14 a viz Meurzh 2012 e oa bet aozet un oberenn pegañ skritelloù « E brezhoneg ! » ouzh panelloù divrezhonek an Hent-Bras 165, e Lann ar Stêr. Savet he doa klemm an DIR-O (Direction Interdépartementale des Routes de l’Ouest) da heul an […]\nAr MAAF a nac’h ur chekenn e brezhoneg\nNag hir eo an hent evit gounit doujañs d’hor yezh. Nevez zo, eo bet nac’het c’hoazh ur chekenn e brezhoneg gant ur stal, an asurañsoù MAAF. Ai’ta! n’eus savet e mouezh hag harpet Brendan, ar bratik bet nac’het e chekenn dezhañ. Gortoz a reomp digarezioù digant ar MAAF ha degemer an holl chekennoù e brezhoneg. […]\nAn dibenn-sizhun tremenet e oa bet dalc’het Breujoù ar strollad Ai’ta ! e Montroulez. E-pad daou zevezh ez eus bet kaoz deus mont en-dro diabarzh ar strollad koulz ha deus ar strategiezh ha deus an oberennoù a fell deomp sevel evit kas ar brezhoneg war-raok er vuhez foran. Pa oa bet savet ar strollad Ai’ta ! e […]\nDa heul al lizher kaset gant Ai’ta ! da bPierrick Massiot, prezidant Kuzul Rannvro Breizh. Aotrou Prezidant, O klask emaomp kemer un emgav digant ar bezprezidant Ao. Jean-Michel LE BOULANGER e karg eus ar c’huzuliadennoù tro-dro « ur bodad prederiañ » diwar-benn diorren ar c’hleweled e Breizh. Daoust bout adlañset ar rannvro meur a wezh e seblantfe […]\nAi’ta! resevet gant prezidant skol-veur Roazhon 2\nD’ar meurzh 16 a viz Ebrel eo bet degemeret stourmerien eus kevrenn Roazhon ar strollad Ai’ta! gant prezidant skol-veur Roazhon 2 hag e gabined. E 2008 e oa bet sinet ar garta ya d’ar brezhoneg hag abaoe n’eo ket aet buan war-raok an traoù. A-benn diskouez o deus c’hoant studierien Roazhon 2 e yafe plas ar […]


Pieter Coecke van Aelst (14 a viz Eost 1502 en Aalst - 6 a viz Kerzu 1550 e Brusel) a oa ul livour hag ur savour-leurennier flamank, brudet evit e embannadur eus oberennoù Vitruvius e nederlandeg. Skignañ a reas ivez arz italian an Azginivelezh en Izelvroioù ar c'hreisteiz. E oberennoù a renker e skol romantel Antwerpen, rak enno e kaver ur meskaj eus arz Flandrez hag eus arz Leonardo da Vinci (gwelout Ar goan diwezhañ, 1531).\nPieter Coecke van Aelst, emboltred\nE Brusel e teskas ar vicher, gant Bernard van Orley. Soñjal a reer ez eas da Italia etre 1521 ha 1525, hag eno ec'h arvestas ouzh oberenn an Henamzer. E 1527 en em stalias en Antwerpen, ma tigoras e stal-labour ma veze savet a bep seurt oberennoù : engravadurioù, delwennoù, leurenniñ, gwer livet, tresadennoù pallennoù-moger ha bravigerezh. Hans Vredeman de Vries ha re all a genlabouras gantañ. Coecke van Aelst a zeskas ivez ar vicher d'e vab-kaer, Pieter Brueghel gozh.\nE-pad ur veaj da Gergustentin e 1533-1534 ec'h engravas ur rummad seizh koadengravadur anvet Mœurs et fachons de faire des Turcz.\nE 1539 e stagas gant treiñ l'Architettura gant Sebastiano Serlio e nederlandeg. Karl V a lakaas anezhañ da livour a lez ur pennadig a-raok e varv. Daoust ma voe e penn ur stal-labour oberiant hag a rae berzh, ne chom tost oberenn ebet diwar e zorn, rak ul lodenn anezho a voe distrujet gant an dorrerien-skeudennoù kalvinian.\nAn Drinded santel\nAdtapet diwar « https://br.wikipedia.org/w/index.php?title=Pieter_Coecke_van_Aelst&oldid=1766931 »\nKemm diwezhañ d'an 29 Eos 2017 da 17:13\nKemmoù diwezhañ degaset d'ar bajenn-mañ d'an 29 Eos 2017, da 17:13.


2 ec'h erruas Hanani, unan eus va breudeur, gant tud eus Juda. Hag e c'houlennatis anezho diwar-benn ar Yuzevien o deus tec'het, ar re o doa achapet eus an harlu, ha diwar-benn Jeruzalem.\n4 Pa glevis ar c'homzoù-se, ec'h azezis da ouelañ, hag e ris kañv meur a zevezh, en ur yunañ hag en ur bediñ dirak Doue an neñvoù,\n5 hag e lavaris: Da bediñ a ran, AOTROU, Doue an neñvoù, Doue bras ha spontus, a vir an emglev hag an druez evit ar re a gar ac'hanout hag a vir da c'hourc'hemennoù!\n6 Da bediñ a ran, ra vo da skouarn evezhiek ha ra vo da zaoulagad digor, evit selaou pedenn da servijer, an hini a lavaran dirazout bremañ deiz ha noz, evit mibien Israel da servijerien, oc'h anzav pec'hedoù mibien Israel, ar re hon eus graet a-enep dit. Rak me va-unan ha ti va zad hon eus pec'het.\n7 A-dra-sur ez omp kablus dirazout, ha n'hon eus ket miret ar gourc'hemennoù, ar reolennoù hag ar barnedigezhioù ac'h eus kemennet da Voizez da servijer.\n8 Az pez soñj, me az ped, eus ar gomz ac'h eus roet da Voizez da servijer o lavarout: Ober a reot pec'hedoù, ha me ho stlabezo e-touez ar broadoù,\n9 ha goude, e tistroiot din, hag e virot va gourc'hemennoù, hag e reot hervezo, ha neuze, pa viot bet kaset betek pennoù an neñvoù, e tastumin ac'hanoc'h ac'hane, hag ho tegasin d'al lec'h am eus dibabet evit lakaat va anv.\n10 Hag a re-se eo da servijerien ha da bobl, ac'h eus dasprenet dre da c'halloud bras ha da zorn kreñv.\n11 Da bediñ a ran, AOTROU, ra vo da skouarn evezhiek ouzh pedenn da servijer, hag ouzh pedenn da servijerien o deus plijadur o toujañ da anv. Ro berzh hiziv da'z servijer, me az ped, ro dezhañ kavout trugarez dirak an den-mañ. Me a oa hanafer ar roue.\n1 Da viz Nisan, en ugentvet bloaz eus ar roue Artakserksez, evel ma oa ar gwin dirazañ, e kemeris ar gwin hag en kinnigis d'ar roue. Ne oan bet biskoazh trist a-wel dezhañ.\n2 Hag ar roue a lavaras din: Perak eo trist da zremm pa n'out ket klañv? Kement-se ne zeu nemet eus ur boan-galon. Neuze em boe aon bras,\n3 hag e respontis d'ar roue: Ra vevo ar roue da viken! Penaos ne vefe ket trist va dremm, pa chom kêr, lec'h bezioù va zadoù, gwastet, he dorojoù devet dre an tan?\n4 Hag ar roue a lavaras din: Petra a c'houlennez? Neuze e pedis Doue an neñvoù,\n5 hag e lavaris d'ar roue: Mar kav mat ar roue, mard eo da servijer plijus dit, kas me da Juda, war-zu kêr bezioù va zadoù evit hec'h adsevel.\n6 Hag ar roue, koulz hag e wreg a oa azezet en e gichen, a lavaras din: Pegeit e pado da veaj, ha pegoulz e tistroi? Reiñ a ris dezhañ ur c'houlz, hag ar roue a gavas mat kas ac'hanon.\n7 Hag e lavaris d'ar roue: Mar kav mat ar roue, ra vo roet din lizheroù evit gouarnourien an tu all d'ar stêr, evit ma lezint ac'hanon da dremen betek ma'c'h erruin e Juda,\n8 hag ul lizher evit Azaf, gward koadeg ar roue, evit ma roio din koad evit frammoù dorojoù ar c'hreñvlec'h stag ouzh ti Doue, evit mogerioù kêr, hag evit an ti e-lec'h ma'z in. Hag ar roue a roas din kement-se, rak dorn mat va Doue a oa warnon.\n9 Dont a ris eta da gavout ar c'houarnourien a zo en tu all d'ar stêr, hag e rois dezho lizheroù ar roue. Ar roue en doa kaset ganin ofiserien eus an arme ha marc'hegerien.\n10 Samballad an Horonad ha Tobija ar servijer Ammonad, o vezañ klevet-se, o doe un desped bras rak deuet e oa unan bennak d'ober vad da vibien Israel.\n11 Hag ec'h erruis e Jeruzalem, hag e chomis eno tri deiz.\n12 Neuze e savis d'an noz, gant hiniennoù eus an dud, met ne zisklêriis da zen ar pezh en doa va Doue lakaet em c'halon d'ober da Jeruzalem. Ne oa ganin loen ebet nemet an hini ma oan warnañ.\n13 Mont a ris eta d'an noz dre zor an Draonienn, hag ez is war-zu feunteun an Aerouant ha dor an Teil, en ur sellout ouzh mogerioù Jeruzalem a oa diskaret hag ouzh he dorojoù bet devet dre an tan.\n14 Hag ez is da zor ar Feunteun hag etrezek stank ar Roue, met ne oa lec'h ebet ma c'hellfe tremen drezañ al loen dindanon.\n15 Hag e pignis d'an noz dre ar froud en ur sellout ouzh ar voger, ha goude, o tistreiñ, e teuis en-dro dre zor an Draonienn.\n16 Hag ar renerien ne ouient ket da belec'h e oan aet na petra a raen. Ne'm boa lavaret netra betek neuze, na d'ar Yuzevien, na d'an aberzhourien, na d'ar re vras, na d'ar renerien, na d'an nemorant a rae al labourioù.\n18 Disklêriañ a ris dezho e oa bet dorn mat va Doue warnon, hag ivez ar c'homzoù en doa ar roue lavaret din. Neuze e lavarjont: Savomp ha mañsonomp! Hag e kreñvajont o daouarn evit ober mat.\n20 Hag e respontis dezho o lavarout: Doue an neñvoù e-unan a raio deomp ober berzh! Ni, e servijerien, ni a savo hag a vañsono, met c'hwi n'hoc'h eus na lod, na gwir, na eñvor e Jeruzalem.\n1 Eliashib an aberzhour-meur a savas gant e vreudeur an aberzhourien, hag ec'h adsavjont dor an Deñved, hag e santelajont anezhi. Lakaat a rejont he stalafioù, hag e santelajont anezhi betek tour Mea ha betek tour Hananeel.\n2 En e gichen e vañsonas tud Jeriko. En o c'hichen e vañsonas Zakkur mab Imri.\n4 En o c'hichen e tresas Meremod mab Uri, mab Koz, en o c'hichen e tresas Meshullam mab Berekia, mab Meshezabeel, en o c'hichen e tresas Zadok mab Baana,\n5 en o c'hichen e tresas an Dekoatiz. Met ar re vras en o zouez n'en em renkjont ket da servij o aotrou.\n7 En o c'hichen e tresas Melatia ar Gabaoniad, Jadon ar Meronotiad, ha tud Gabaon ha Mizpa, a oa eus palez ar gouarnour eus an tu-mañ d'ar stêr.\n8 En o c'hichen e tresas Uziel mab Harhaja, a-douez an orfebourien. En e gichen e tresas Hanania, a-douez ar borfumerien. Lezel a rejont al lodenn eus Jeruzalem betek ar voger Ledan.\n9 En o c'hichen e tresas Refaja mab Hur, rener un hanter eus bann Jeruzalem.\n10 En o c'hichen e tresas Jedaja mab Harumaf dirak e di. En e gichen e tresas Hattush mab Hashabnia.\n12 En o c'hichen e tresas Shallum mab Halokesh, rener an hanter all eus bann Jeruzalem, eñ hag e verc'hed.\n13 Hanun hag annezidi Zanoak a zresas dor an Draonienn; hec'h adsevel a rejont, hag e lakajont he stalafioù, he morailhoù hag he frennoù. Hag e rejont mil ilinad (~ 500 m) a voger betek dor an Teil.\n14 Malkija mab Rekab, rener bann Bet-Hakerem, a zresas dor an Teil; hec'h adsevel a reas, hag e lakaas he stalafioù, he morailhoù hag he frennoù.\n15 Shallum mab Kolhoze, rener bann Mizpa, a zresas dor ar Feunteun; hec'h adsevel a reas, he goleiñ, hag e lakaas he stalafioù, he morailhoù hag he frennoù. Hag e reas moger stank Shela, tost ouzh liorzh ar Roue, betek ar skalieroù a ziskenn eus kêr David.\n16 War e lerc'h, Nehemia mab Azbuk, rener un hanter eus bann Bet-Zur, a zresas betek dirak bezioù David, betek ar stank bet graet, ha betek ti ar Re Greñv.\n17 War e lerc'h, al Levited a zresas gant Rehum mab Bani. En e gichen e tresas Hashabia, rener un hanter eus bann Keila, evit e vann.\n18 War e lerc'h, o breudeur a zresas gant Bavai mab Hanadad, rener an hanter all eus bann Keila.\n19 En e gichen e tresas Ezer mab Jezua, rener Mizpa, ul lodenn all dirak savenn an Harnezerezh, er c'horn.\n20 War e lerc'h, Baruk mab Zabbai a zresas ul lodenn all o labourat c'hwek, adalek ar c'horn betek dor ti Eliashib an aberzhour-meur.\n21 War e lerc'h, Meremod mab Uri a zresas ul lodenn all, adalek dor ti Eliashib betek penn ti Eliashib.\n22 War e lerc'h e tresas an aberzhourien eus ar vro tro-war-dro.\n23 War o lerc'h e tresas Benjamin hag Hashub dirak o zi. War o lerc'h e tresas Azaria mab Maaseja mab Anania e-kichen e di.\n24 War e lerc'h e tresas Binnui mab Henadad ul lodenn all, adalek ti Azaria betek korn ar gognell.\n25 Ha Palal mab Uzai, dirak ar c'horn hag an tour a zo en baleg eus ti uhel ar Roue, e-kichen porzh an toull-bac'h. War e lerc'h Pedaja mab Parosh.\n26 An Netiniz a oa o chom war ar grec'henn a zresas war-zu ar sav-heol, betek dor an Doureier hag an tour a zo en baleg.\n27 War o lerc'h e tresas an Dekoatiz ul lodenn all, dirak an tour bras a zo en baleg ha betek moger ar Grec'henn.\n28 An aberzhourien a zresas dreist dor ar C'hezeg, pep hini dirak e di.\n29 War o lerc'h e tresas Zadok mab Immer dirak e di. War e lerc'h e tresas Shemaja mab Shekania, gward dor ar Sav-heol.\n30 War e lerc'h e tresas Hanania mab Shelemia hag Hanun c'hwec'hvet mab Zalaf ul lodenn all. War o lerc'h e tresas Meshullam mab Berekia dirak e gambr.\n31 War e lerc'h e tresas Malkija mab an orfebour, betek ti an Netiniz hag ar varc'hadourien, dirak dor Mifkad ha betek savenn ar C'horn.\n32 An orfebour hag ar varc'hadourien a zresas etre savenn ar C'horn ha dor an Deñved.\n1 Samballad o vezañ klevet ec'h adsavemp ar voger, a voe kounnaret ha droug ennañ-meurbet, ha goap a reas ouzh ar Yuzevien.\n2 Hag e komzas dirak e vreudeur ha dirak soudarded Samaria o lavarout: Petra a ra ar Yuzevien digalon-se? O lezel a raimp d'ober? Hag aberzhiñ a raint? Hag hiziv ec'h echuint? Hag-eñ e lakaint da advevañ ar vein eus ar bernioù poultr-se, pa'z int bet devet?\n4 O hon Doue! Selaou, rak ni a zo disprizet! Gra d'o dismegañs distreiñ war o fenn, ro anezho d'ar breizhadeg en ur vro ma vint dalc'het enni.\n5 Na c'holo ket o direizhder, hag o fec'hed dirazout gant na vo ket lamet, rak dismegañset o deus ar vañsonerien.\n6 Adsevel a rejomp eta ar voger, hag ar voger en he fezh a voe serret betek hanter hec'h uhelder. Ar bobl a laboure a-galon.\n7 Pa glevas Samballad, Tobija, an Arabed, an Ammoniz hag an Asdodiz, e save mogerioù Jeruzalem, hag e oa an toulloù-freuz war o c'hlozadur, e voe droug enno-meurbet.\n10 Ha Juda a lavaras: Nerzh al labourerien a wana, kalz a atredoù ez eus, ne c'hellomp ket sevel ar voger.\n11 Hag hon enebourien o doa lavaret: Ne ouezint ket, ne welint netra, betek ma'c'h erruimp en o c'hreiz; hag e lazhimp anezho, hag e raimp paouez al labour.\n12 Met ar Yuzevien a oa o chom en o zouez a zeuas, betek dek gwech, da lavarout deomp: Dre amañ ez aint etrezek ennoc'h.\n13 Lakaat a ris eta ouzh an traoñ a-dreñv ar voger, hag e lec'hioù dizolo, ar bobl dre diegezhioù, gant klezeier, goafioù ha gwaregoù.\n14 Goude e sellis, e savis hag e lavaris d'ar re vras, d'ar renerien ha da nemorant ar bobl: N'ho pet ket aon razo, ho pet soñj eus an AOTROU, a zo bras ha spontus, ha stourmit evit ho preudeur, ho mibien, ho merc'hed, ho kwragez hag ho tiez.\n15 Pa ouezas hon enebourien e oamp bet kemennet, Doue a freuzas o mennad, hag e tistrojomp holl d'ar voger, pep hini d'e labour.\n16 Adalek an deiz-se, un hanter eus va zud a stage gant al labour, hag an hanter all a zalc'he goafioù, skoedoù, gwaregoù hag hobregonoù, hag ar pennoù a veze a-dreñv da bep tiegezh Juda.\n17 Ar re a save ar voger hag ar re a garge pe a zouge ar bec'hioù, a laboure gant un dorn, hag en dorn all e talc'hent un arm.\n18 Rak pep hini eus ar re a vañsone en deveze ur c'hleze stag ouzh e gostez; evel-se eo e vañsonent. Hag an hini a sone ar shofar a veze em c'hichen.\n19 Lavarout a ris d'ar re vras, d'ar renerien ha da nemorant ar bobl: Al labour a zo bras hag astennet, stlabezet omp war ar voger, pell an eil diouzh egile.\n20 E pelec'h bennak ma klevot son ar shofar, eno en em zastumot d'hor c'havout. Hon Doue a stourmo evidomp.\n22 En amzer-se e lavaris d'ar bobl: Ra dremeno pep hini an noz e Jeruzalem gant e servijer, evel-se da noz e raint ged, ha war an deiz e labourimp.\n23 Hag evidon-me, va breudeur, va servijerien, ha tud ar gward a zeu war va lerc'h, ne guitaimp ket hon dilhad, pep hini en devo e gleze ha dour.\n1 Bez' e voe ur c'hlemm bras a-berzh ar bobl hag o gwragez a-enep o breudeur Yuzev.\n2 Bez' e oa darn hag a lavare: Ni, hor mibien hag hor merc'hed a zo niverus, ra vo roet deomp ed evit debriñ ha bevañ.\n4 Hag e oa ivez darn all hag a lavare: Amprestet hon eus arc'hant evit tailhoù ar roue, war hor parkeier ha war hor gwini.\n5 Ha koulskoude hor c'hig a zo evel kig hor breudeur, hag hor mibien evel o mibien. Ha setu e lakaomp hor mibien hag hor merc'hed da vezañ sklaved, ha dija darn eus hor merc'hed a zo sujet, hag ez omp dic'halloud, rak hor parkeier hag hor gwini a zo da dud all.\n6 Pa glevis o c'hlemm hag ar c'homzoù-se, e voen kounnaret-meurbet.\n7 Kemer a ris ar mennozh start da c'hourdrouz ar re vras hag ar renerien, hag e lavaris dezho: Prestañ a rit war gampi an eil d'egile! Hag e c'halvis a-enep dezho ur vodadeg vras.\n8 Hag e lavaris dezho: Dasprenet hon eus, hervez hor galloud, hor breudeur Yuzev a oa bet gwerzhet d'ar broadoù, ha c'hwi a werzhfe hoc'h-unan ho preudeur? Ha deomp-ni e vefent gwerzhet? Tevel a rejont, ne ouezjont mui petra lavarout.\n9 Hag e lavaris: Ar pezh a rit n'eo ket mat. Ha ne fell ket deoc'h kerzhout e doujañs hon Doue, kentoc'h eget bezañ dismegañset dre ar broadoù hon enebourien?\n10 Me ivez, va breudeur ha va servijerien, hon eus prestet dezho arc'hant hag ed. Dilezomp, me ho ped, an dle-se.\n11 Daskorit dezho hiziv, me ho ped, o farkeier, o gwini, o gwez-olivez hag o ziez, hag ivez ar c'hantvet eus an arc'hant, eus an ed, eus ar gwin hag eus an eoul a c'houlennit diganto evel kampi.\n12 Hag e respontjont: Ni a zaskoro, ha ne c'houlennimp netra diganto, ober a raimp ar pezh a lavarez. Neuze e c'halvis an aberzhourien, evit ober dezho touiñ e raint hervez ar gomz-se.\n14 Adalek an deiz ma voe gourc'hemennet din bezañ o gouarnour e bro Juda, adalek an ugentvet bloaz betek an eil bloaz ha tregont eus ar roue Artakserksez, e-pad daouzek vloaz, me ha va breudeur n'hon eus ket kemeret ar pezh a zo merket d'ar gouarnour.\n15 Ar c'houarnourien a zo bet a-raok din a waske ar bobl, hag a gemere diganto bara ha gwin, en tu all da zaou-ugent sikl (~ 400 g) arc'hant, hag o servijerien zoken a rene war ar bobl. Met ne'm eus ket graet evel-se, en abeg da zoujañs Doue.\n16 Ha lakaet em eus zoken va dorn e labour ar voger-mañ, ha n'hon eus prenet park ebet. Va holl servijerien a oa dastumet aze da labourat.\n17 Hag ouzh va zaol e veze kant hanter-kant den, ar Yuzevien hag ar renerien, gant ouzhpenn ar re a zeue d'hor c'havout eus ar broadoù a oa en-dro deomp.\n18 Ar pezh a veze fichet bemdez a oa: un ejen, c'hwec'h dañvad a-zibab, ha laboused; ha bep dek deiz e veze aozet a bep seurt gwin a-fonn. Ha gant kement-se ne'm eus ket goulennet ar pezh a zo merket d'ar gouarnour, rak al labour a veze pounner war ar bobl-se.\n19 O va Doue! Az pez soñj ac'hanon, evit ober vad din, hervez kement am eus graet evit ar bobl-se.\n1 Pa glevas Samballad, Tobija, Geshem an Arab, ha nemorant hon enebourien, em boa adsavet ar voger, ha ne vane freuz ebet enni, petra bennak ma ne'm boa ket c'hoazh lakaet ar stalafioù d'an dorojoù,\n2 Samballad ha Geshem a gasas da'm c'havout da lavarout din: Deus, en em gavomp a-gevret er c'hêriadennoù a zo e traonienn Ono. Bez' e oant e-sell d'ober droug ouzhin.\n3 Hag e kasis dezho da lavarout: Ober a ran ul labour bras, ha ne c'hellan ket diskenn. Perak e vefe paouezet al labour, e-pad ma en lezfen evit diskenn d'ho kavout?\n4 Peder gwech e c'houlennjont kement-se ouzhin, hag e respontis dezho en hevelep doare.\n5 Neuze Samballad a gasas da'm c'havout e servijer, evit lavarout din ar c'homzoù-se ur bempvet gwech, hag en doa en e zorn ul lizher digor,\n6 ma oa skrivet ennañ: Klevout a ran e-touez ar broadoù, ha Gashmu en lavar ivez, ez oc'h e-sell d'en em sevel, te hag ar Yuzevien, hag evit-se eo ec'h adsavit ar voger; hag e vi o roue, hervez ar pezh a lavarer.\n7 Ha zoken ec'h eus lakaet profeded, evit embann ac'hanout e Jeruzalem, o lavarout: Roue eo e Juda! Ha bremañ e vo roet da c'houzout an traoù-se d'ar roue. Deus eta, ma en em guzuilhimp a-gevret.\n8 Neuze e kasis d'e gavout evit lavarout dezhañ: N'emañ ket ar pezh a lavarez; ijinet eo kement-se ganit da-unan.\n9 A-dra-sur, int holl a glaske hor spontañ en ur lavarout: O daouarn a skuizho o labourat, e doare ma ne vo ket graet an oberenn. Bremañ eta, kreñva va daouarn!\n10 Hag ez is da di Shemaja mab Delaja, mab Mehetabeel, a oa klozet. Hag e lavaras din: Deomp a-gevret da di Doue, d'an templ, ha prennomp dorojoù an templ, dre ma teuont da'z lazhañ; en noz eo e teuint da'z lazhañ.\n11 Hag e lavaris: Un den eveldon, ha tec'hout a rafe? Peseurt den eveldon a c'hellfe mont en templ ha bevañ? Ned in ket ennañ.\n12 Hag ec'h anavezis ne oa ket Doue a gase anezhañ, met en doa lavaret ar brofediezh-se a-enep din, dre ma oa paeet gant Tobija ha Samballad.\n13 Paeet o doa anezhañ evit lakaat ac'hanon d'ober evel-se dre aon ha da bec'hiñ. Hag o vezañ saotret va anv, o dije gellet va goleiñ a vezh.\n14 O va Doue! Az pez soñj eus Tobija ha Samballad hervez ar pezh o deus graet, hag ivez eus Noadia ar brofedez hag eus ar brofeded all a glaske da'm spontañ.\n15 Ar voger a voe echuet d'ar pempvet deiz warn-ugent a viz Elul, e daou zevezh hag hanter-kant.\n16 Pa glevas hon holl enebourien kement-se, pa welas an holl vroadoù a oa en-dro deomp an dra-se, e voent digalonekaet en o-unan, hag ec'h anzavjont e oa bet graet al labour-se dre hon Doue.\n18 Rak kalz a dud eus Juda a oa en em ereet outañ dre le, dre ma oa mab-kaer Shekania mab Arak, ha ma oa Jokanan e vab dimezet da verc'h Meshullam mab Berekia.\n19 Zoken e lavarent vad diwar e benn dirazon, hag ec'h adlavarent dezhañ va c'homzoù. Tobija a gase lizheroù da'm spontañ.\n1 Evel-se, ar voger a zo bet adsavet, lakaet em eus stalafioù an dorojoù, lakaet eo bet en o c'hargoù ar borzhierien, ar ganerien hag al Levited,\n2 ha roet em eus va urzhioù da'm breudeur Hanani ha da Hanania, mestr ar c’hreñvlec’h e Jeruzalem. Eñ a oa un den leal, a zouje Doue muioc'h eget kalz a re all.\n3 Hag e lavaris dezho: Ne vo ket digoret dorojoù Jeruzalem a-raok tommder an heol. Ra vo serret an dorojoù ha lakaet ar berennoù e-pad ma viot c'hoazh eno. Ra vo lakaet evel gedourien tud Jeruzalem, pep hini d'e c'hed, pep hini dirak e di.\n5 Neuze va Doue a lakaas em c'halon dastum ar re vras, ar renerien hag ar bobl, evit ober an niveradeg anezho. Hag e kavis levr an niveradeg hervez o lignez eus ar re a oa pignet ar wech kentañ. Hag e kavis skrivet kement-mañ:\n6 Setu amañ mibien ar broviñs a bignas eus an harlu, a-douez ar re en doa harluet Nebukadnezar roue Babilon, hag a zistroas da Jeruzalem ha da Juda, pep hini d'e gêr.\n9 mibien Shefatia, tri c'hant daouzek ha tri-ugent;\n10 mibien Arak, c'hwec'h kant daou hag hanter-kant;\n11 mibien Pakad-Moab, eus mibien Jezua ha Joab, daou vil eizh kant triwec'h;\n12 mibien Elam, mil daou c'hant pevar hag hanter-kant;\n15 mibien Binnui, c'hwec'h kant eizh ha daou-ugent;\n16 mibien Bebai, c'hwec'h kant eizh warn-ugent;\n17 mibien Azgad, daou vil tri c'hant daou warn-ugent;\n18 mibien Adonikam, c'hwec'h kant seizh ha tri-ugent;\n20 mibien Adin, c'hwec'h kant pemp hag hanter-kant;\n21 mibien Ater, eus tiegezh Ezekiaz, triwec'h ha pevar-ugent;\n22 mibien Hashum, tri c'hant eizh warn-ugent;\n23 mibien Bezai, tri c'hant pevar warn-ugent;\n30 tud Rama ha Geba, c'hwec'h kant unan warn-ugent;\n34 mibien un Elam all, mil daou c'hant pevar hag hanter-kant;\n35 mibien Harim, tri c'hant ugent;\n36 mibien Jeriko, tri c'hant pemp ha daou-ugent;\n38 mibien Senaa, tri mil nav c'hant tregont;\n39 aberzhourien, mibien Jedaja, eus ti Jezua, nav c'hant trizek ha tri-ugent;\n41 mibien Pashur, mil daou c'hant seizh ha daou-ugent;\n60 An holl Netiniz ha mibien servijerien Salomon a voe tri c'hant daouzek ha pevar-ugent.\n61 Setu amañ ar re a bignas eus Tel-Melak, eus Tel-Harsha, eus Kerub-Adon hag eus Immer, ha na c'helljont ket diskouez ti o zadoù, nag o gouenn, na ma oant eus Israel:\n62 mibien Delaja, mibien Tobija, mibien Nekoda, c'hwec'h kant daou ha daou-ugent,\n63 aberzhourien, mibien Habaja, mibien Koz, mibien Barzilhai, en doa kemeret da wreg unan eus merc'hed Barzilhai ar Galaadad hag a voe anvet diwar o anv.\n64 Ar re-se a glaskas o marilhadurioù-lignez, met ne voent ket kavet, ha neuze e voent taolet kuit eus ar velegiezh evel dic'hlan.\n65 Ar gouarnour a lavaras dezho na zebrfent ket traoù santel-meurbet ken n'en em zalc'hfe an aberzhour dirak an Urim hag an Thummim.\n66 An holl vodadeg a oa daou vil ha daou-ugent tri c'hant tri-ugent,\n67 hep kontañ o mevelien hag o mitizhien a oa seizh mil tri c'hant seizh ha tregont. Hag e oa daou c'hant pemp ha daou-ugent kaner ha kanerez.\n68 Bez' e oa seizh kant c'hwec'h marc'h ha tregont, daou c'hant pemp mul ha daou-ugent,\n69 pevar c'hant pemp kañval ha tregont, c'hwec'h mil seizh kant ugent azen.\n70 Darn eus ar pennoù tadoù a roas evit al labourioù. Ar gouarnour a roas d'an teñzor mil drakm aour, hanter-kant hanaf, pemp kant tregont toneg aberzhourien.\n71 Pennoù tadoù all a roas da deñzor al labourioù ugent mil drakm aour, ha daou vil daou c'hant minenn arc'hant.\n72 Ha nemorant ar bobl a roas ugent mil drakm aour, daou vil minenn arc'hant, ha seizh toneg aberzhourien ha tri-ugent.\n73 An aberzhourien, al Levited, ar borzhierien, ar ganerien, tud ar bobl, an Netiniz, hag holl re Israel a chomas en o c'hêrioù. Evel-se, pa erruas ar seizhvet miz, mibien Israel a oa en o c'hêrioù.\n2 D'an deiz kentañ eus ar seizhvet miz, Ezdra an aberzhour a zegasas al lezenn dirak ar vodadeg, gwazed ha maouezed, hag an holl re a oa gouest d'he c'hlevout.\n3 Hag e lennas al levr war al leurenn a zo dirak dor an Doureier, adalek gouloù-deiz betek kreisteiz, dirak gwazed ha maouezed, hag an holl re a oa gouest d'e glevout. Divskouarn ar bobl a oa aketus ouzh lennadenn levr al lezenn.\n4 Ezdra ar skrib en em zalc'he war ur savenn goad, a oa bet graet evit kement-se. A-zehou dezhañ e oa Matitia, Shema, Anaia, Uri, Hilkija ha Maaseja; hag a-gleiz e oa Pedaja, Mishael, Malkija, Hashum, Hashbadana, Zakaria ha Meshullam.\n5 Ezdra a zigoras al levr dirak an holl bobl, rak dreist an holl bobl e oa. Kerkent ha ma tigoras anezhañ, an holl dud en em zalc'has en o sav.\n7 Jezua, Bani, Sherebia, Jamin, Akkub, Shabtai, Hodija, Maaseja, Kelita, Azaria, Jozabad, Hanan, Pelaja, hag al Levited all, a zisplege d'ar bobl al lezenn, hag ar bobl en em zalc'he en o lec'h.\n9 Nehemia ar gouarnour, Ezdra an aberzhour ha skrib, hag al Levited a gelenne ar bobl, hag e lavarjont d'an holl bobl: An deiz-mañ a zo santel evit an AOTROU ho Toue. Na gañvaouit ket, na ouelit ket! Rak an holl bobl a ouele o klevout komzoù al lezenn.\n10 Hag e lavarjont dezho: Kit, debrit kig lart hag evit traoù dous, kasit lodennoù d'ar re n'o deus aozet netra, rak an deiz-mañ a zo santelaet d'hon Aotrou; na vezit ket eta glac'haret, rak levenez an AOTROU eo ho nerzh.\n11 Hag al Levited a rae tevel an holl bobl o lavarout: Chomit peoc'h, rak an deiz-mañ a zo santel, na vezit ket eta glac'haret.\n12 Hag an holl bobl a yeas da zebriñ ha da evañ, da gas lodennoù, ha da ober ur fest vras, rak komprenet o doa ar c'homzoù a oa roet da anavezout dezho.\n13 D'an eil deiz, pennoù tadoù an holl bobl, an aberzhourien hag al Levited en em zastumas e-kichen Ezdra ar skrib, evit meizañ komzoù al lezenn.\n14 Kavout a rejont skrivet el lezenn en doa gourc'hemennet an AOTROU dre Voizez, e tlee chom mibien Israel e logelloù e-pad ar gouel eus ar seizhvet miz,\n15 hag e veze ret embann kement-se hag henn disklêriañ en holl gêrioù hag e Jeruzalem, o lavarout: Kit d'ar menez, ha degasit skourroù olived, skourroù gwez sunek, skourroù meurta, skourroù palmez, ha skourroù gwez stank, evit ober logelloù, evel ma'z eo skrivet.\n17 Evel-se, holl vodadeg ar re a oa deuet diouzh an harlu a reas logelloù, hag ec'h azezjont el logelloù-se. Mibien Israel n'o doa ket graet un hevelep tra abaoe deizioù Jozue mab Nun, betek an deiz-se. Hag e voe ul levenez vras.\n18 Hag e voe lennet levr al lezenn bemdez, adalek an deiz kentañ betek an deiz diwezhañ. Lidet e voe ar gouel e-pad seizh devezh, hag e voe ur vodadenn veur d'an eizhvet deiz, hervez ar gourc'hemenn.\n1 D'ar pevare deiz warn-ugent eus an hevelep miz, mibien Israel en em zastumas evit yunañ, gwisket gant seier ha goloet gant poultr.\n2 Ha re eus gouenn Israel, o vezañ en em zispartiet diouzh an holl ziavaezidi, en em zalc'has hag a anzavas o fec'hedoù ha direizhder o zadoù.\n3 Sevel a rejont en o lec'h, hag e voe lennet e levr lezenn an AOTROU o Doue e-pad ur c'hard eus an deiz. E-pad ur c'hard all ec'h anzavjont hag ec'h azeuljont an AOTROU o Doue.\n4 Jezua, Bani, Kadmiel, Shebania, Bunni, Sherebia, Bani ha Kenani a bignas war savenn al Levited, hag a grias a vouezh uhel d'an AOTROU o Doue.\n5 Hag al Levited Jezua, Kadmiel, Bani, Hashabnia, Sherebia, Hodija, Shebania ha Petakja a lavaras: Savit, bennigit an AOTROU ho Toue a holl viskoazh da holl viken! Ra vo benniget da anv glorius, a zo savet uheloc'h eget pep bennozh ha pep meuleudi!\n6 Te hepken eo an AOTROU! Graet ec'h eus an neñvoù, neñv an neñvoù hag o holl arme, an douar ha kement a zo warnañ, ar morioù ha kement a zo enno. Reiñ a rez buhez d'an holl draoù-se, hag arme an neñvoù a stou dirazout.\n7 Te eo an AOTROU Doue, dibabet ec'h eus Abram, hag e lakaet da vont kuit eus Ur ar Galdeiz, ha roet dezhañ anv Abraham.\n8 Kavet ec'h eus e galon feal dirazout ha graet ec'h eus gantañ un emglev, evit reiñ d'e lignez bro ar Gananeiz, an Hitited, an Amoreaned, ar Ferezianed, ar Jebuziz hag ar C'hirgazianed. Sevenet ec'h eus da gomz, rak reizh ez out.\n9 Gwelet ec'h eus glac'har hon tadoù en Ejipt, ha klevet o garmoù e-kichen ar Mor Ruz.\n10 Graet ec'h eus burzhudoù ha mirakloù a-enep Faraon, a-enep e holl servijerien, a-enep holl bobl e vro, rak gouzout a raes o doa en em renet gant lorc'h e-keñver anezho, hag ec'h eus graet dit-te da-unan un anv a chom betek hiziv.\n11 Faoutet ec'h eus ar mor dirazo, hag ez int tremenet e-kreiz ar mor war ar sec'h. Taolet ec'h eus en donder ar re a rede war o lerc'h, evel ur maen en doureier meur.\n12 O renet ec'h eus war an deiz dre ur golonenn a goabrenn, hag en noz dre ur golonenn a dan, evit sklêrijennañ an hent a zleent kerzhout warnañ.\n13 Diskennet ec'h eus war Venez Sinai, ha komzet outo eus an neñv, ha roet dezho barnedigezhioù reizh, lezennoù gwir, reolennoù ha gourc'hemennoù mat.\n14 Desket ec'h eus dezho da sabad santel, ha kemennet gourc'hemennoù, reolennoù hag al lezenn dre Voizez da servijer.\n15 Roet ec'h deus dezho bara eus an neñvoù evit o naon, graet ec'h eus dont er-maez eus ar roc'h dour evit o sec'hed, ha lavaret ec'h eus dezho mont da berc'hennañ ar vro az poa savet da zorn reiñ dezho.\n16 Met int, hon tadoù, a zo bet lorc'hus gant o gouzoug reut, ha n'o deus ket selaouet da c'hourc'hemennoù.\n17 N'eo ket fellet dezho sentiñ ha n'o deus ket bet soñj eus ar burzhudoù az poa graet en o c'heñver. Met reudiñ a rejont o gouzoug, hag en o disentidigezh, e tibabjont ur penn evit distreiñ d'ar sklavelezh. Met te a zo un Doue a bardon, trugarezus ha truezus, gorrek da gounnariñ ha fonnus e madelezh, ha ne'c'h eus ket o dilezet.\n19 te, hervez da drugarez vras, ne'c'h eus ket o dilezet er gouelec'h. Ar golonenn a goabrenn ne baouezas ket da vezañ dreisto war an deiz evit o ren dre an hent, hag ar golonenn a dan en noz evit sklêrijennañ an hent a zleent kerzhout warnañ.\n20 Roet ec'h eus dezho da Spered mat evit m'o defe poell enno, ne'c'h eus ket lamet ar mann eus o genoù, ha roet ec'h eus dezho dour evit o sec'hed.\n21 E-pad daou-ugent vloaz ec'h eus pourvezet d'o ezhommoù er gouelec'h, hep ma vankfe netra dezho, o dilhadoù n'ejont ket da fall, o zreid ne goeñvjont ket.\n22 Roet ec'h eus dezho rouantelezhioù ha pobloù, ac'h eus lodennet dezho dre gornadoù. Hag e perc'hennjont bro Sihon, bro roue Hesbon, bro Og roue Basan.\n23 Kresket ec'h eus o mibien evel stered an neñvoù, hag o c'haset d'ar vro az poa lavaret d'o zadoù ez ajent enni d'he ferc'hennañ.\n24 O mibien a zeuas e-barzh hag a berc'hennas ar vro, izelaet ec'h eus dirazo ar Gananeiz, annezidi ar vro, hag o lakaet ec'h eus etre o daouarn, gant o rouaned ha pobloù ar vro, evit ma rafent dezho hervez o c'hoant.\n25 Hag e kemerjont kêrioù kreñv ha douaroù druz, hag e perc'hennjont tiez leun a bep seurt madoù, puñsoù toullet, gwini, olived ha gwez-frouezh e-leizh, hag e tebrjont hag o doe o gwalc'h, deuet int lart hag e vevjont er plijadurioù dre da vadelezh vras.\n26 Met disentus e voent hag en em savjont a-enep dit, hag e taoljont da lezenn a-dreñv o c'hein. Lazhañ a rejont da brofeded a zouge anezho da zistreiñ ouzhit, hag e rejont dismegañsoù bras dit.\n27 Neuze ec'h eus o lakaet etre daouarn o enebourien o deus gwasket anezho. En amzer o enkrez e klemmjont war-zu ennout, hag eus an neñvoù ec'h eus o c'hlevet, ha te, hervez da drugarez vras, ec'h eus roet dezho dieuberien o deus o saveteet diouzh daouarn o enebourien.\n28 Met kerkent ha m'o doe diskuizh, e tistroent d'ober fall dirazout, ha neuze o zilezes etre daouarn o enebourien a vestronie anezho. Hag adarre e klemmjent war-zu ennout, hag o c'hleves eus an neñvoù, hag evel-se, hervez da drugarez vras, ec'h eus o dieubet meur a wech.\n29 O douget ec'h eus da zont en-dro da'z lezenn, met kendalc'het o deus el lorc’hentez, hep selaou da c'hourc'hemennoù, ha pec'het o deus a-enep da varnedigezhioù, a laka da vevañ an hini a ra diouto. Tennet o deus ur skoaz a-dreñv, reudet o gouzoug, ha n'o deus ket selaouet.\n30 O gortozet ec'h eus pell, e-pad bloavezhioù niverus, hag ec'h eus o douget da cheñch dre da Spered ha dre da brofeded, met n'o deus ket o selaouet, hag ec'h eus o lakaet etre daouarn pobloù ar broadoù.\n31 Koulskoude, hervez da drugarez vras, ne'c'h eus ket o c'haset da netra, ha ne'c'h eus ket o dilezet, rak te a zo un Doue trugarezus ha truezus.\n33 Bet out reizh e kement a zo erruet ganeomp, rak graet ec'h eus hervez ar wirionez, ha ni hon eus graet hervez ar fallentez.\n34 Hor rouaned, hor pennoù, hon aberzhourien hag hon tadoù n'o deus ket graet hervez da lezenn, ha n'o deus ket sentet ouzh da c'hourc'hemennoù, nag ouzh da destenioù a zouges a-enep dezho.\n35 N'o deus ket da servijet e-pad o rouantelezh hag e-kreiz ar madoù bras az poa roet dezho, er vro frank ha druz az poa lakaet en o dalc'h, ha n'int ket distroet diouzh o oberoù fall.\n36 Setu, hiziv ez omp sklaved er vro az poa roet d'hon tadoù evit debriñ he frouezh hag he madoù. Ha setu ez omp sklaved enni.\n37 Hag e ro gant fonnder d'ar rouaned ac'h eus lakaet warnomp en abeg d'hor pec'hedoù. Mestroniañ a reont hor c'horfoù hag hol loened, evel ma plij dezho, e doare ma'z omp en un enkrez bras.\n28 Nemorant ar bobl, an aberzhourien, al Levited, ar borzhierien, ar ganerien, an Netiniz, hag an holl re a oa en em zispartiet diouzh pobloù ar broioù evit mirout lezenn Doue, o gwragez, o mibien hag o merc'hed, an holl re a oa gouest d'anavezout ha da gompren,\n29 a unanas ouzh o breudeur, ar re uhelañ anezho, hag e ouestljont gant le, o touiñ da gerzhout e lezenn Doue a oa bet roet dre Voizez servijer Doue, da virout ha d'ober hervez holl c’hourc’hemennoù an AOTROU hon Aotrou hag hervez e varnedigezhioù hag e reolennoù,\n30 da dremen hep reiñ hor merc'hed da bobloù ar vro hag hep kemer o merc'hed evit hor mibien,\n31 na da gemer tra ebet, d'an deizioù sabad ha d'an deizioù santelaet, eus pobloù ar vro a zegas marc'hadourez ha traoù a bep seurt evit o gwerzhañ, ha da zilezel er seizhvet bloaz hep goulenn paeamant dle ebet.\n32 Hag e lakajomp evidomp hon-unan gourc'hemennoù, o kargañ ac'hanomp da reiñ bep bloaz an drederenn eus ur sikl evit servij ti hon Doue,\n33 evit ar baraoù a ginnig, evit an donezon peurbadus, evit loskaberzh peurbadus an deizioù sabad hag al loarioù nevez hag ar gouelioù, evit an traoù santel, evit an aberzhoù-dic'haouiñ e-keñver Israel, hag evit holl oberoù e ti hon Doue.\n34 Hag e tennjont d'ar sord evit prof ar c'hoad, an aberzhourien, al Levited hag ar bobl, evit degas da di hon Doue, hervez tiez hon tadoù, d'an amzerioù merket a vloaz da vloaz, evit ma vo devet war aoter an AOTROU hon Doue, evel m'eo skrivet el lezenn.\n36 ar re gentañ-ganet eus hor mibien hag eus hol loened, evel m'eo skrivet el lezenn; karget e oamp da zegas da di hon Doue, d'an aberzhourien a ra ar servij e ti hon Doue, ar re gentañ-ganet eus hon ejened hag hon deñved;\n37 karget e oamp da zegas d'an aberzhourien e kambroù ti hon Doue, tammoù kentañ hon toaz, hor profoù savet, frouezh eus an holl wez, gwin, eoul, hag hor boa da zegas d'al Levited deog hon douar, rak al Levited a gemer an deog diwar an holl gêrioù eus hor gounidigezh.\n38 Bez' e vefe un aberzhour mab Aaron gant al Levited pa gemeront an deog, hag al Levited a zegasfe un dekvedenn eus an deog da di hon Doue, e kambroù ti an teñzor.\n39 Rak mibien Israel ha mibien Levi a zlee degas er c'hambroù ar profoù gwinizh, gwin hag eoul, e-lec'h m'emañ listri ar santual, ha m'en em zalc'h an aberzhourien oc'h ober ar servij, ar borzhierien hag ar ganerien. Evel-se ne zilezfemp ket ti hon Doue.\n1 Pennoù ar bobl a rejont o diazez e Jeruzalem, met nemorant ar bobl a dennas d'ar sord evit ma vefe un dekvedenn o chom e Jeruzalem, ar gêr santel, hag an nav dekvedenn all er c'hêrioù all.\n3 Setu amañ pennoù ar broviñs a reas o diazez e Jeruzalem. E kêrioù Juda e voe o chom pep hini en e zalc'h, en e gêr, Israeliz, aberzhourien, Levited, Netiniz, mibien servijerien Salomon.\n6 holl vibien Farez a reas o diazez e Jeruzalem, tud kadarn, a voe pevar c'hant eizh ha tri-ugent.\n8 ha war e lerc'h, Gabbai, Sallai, nav c'hant eizh den warn-ugent.\n13 hag e vreudeur pennoù tadoù, daou c'hant daou ha daou-ugent; Amashai mab Azareel, mab Akzai, mab Meshillemod, mab Immer;\n18 an holl Levited er gêr santel a oa daou c'hant pevar ha pevar-ugent.\n23 rak ur gourc'hemenn a-berzh ar roue a oa diwar o fenn, hag e oa ur gopr suraet evit ar ganerien, bemdez.\n25 Hiniennoù eus mibien Juda a reas o diazez e kêriadennoù war ar maez, e Kirjad-Arba hag en he c'hêriadennoù, e Dibon hag en he c'hêriadennoù, e Jekabzeel hag en he c'hêriadennoù,\n27 e Hazar-Shual, e Beer-Sheba hag en he c'hêriadennoù,\n28 e Ziklag, e Mekona hag en he c'hêriadennoù,\n30 e Zanoak, en Adullam hag en o c'hêriadennoù, e Lakis hag en he douaroù, en Azeka hag en he c'hêriadennoù. Hag e voent o chom adalek Beer-Sheba betek traonienn Hinnom.\n31 Ha mibien Benjamin a voe adalek Geba, e Mikmash, Aya, Betel hag en he c'hêriadennoù,\n9 Bakbukia hag Unni, o breudeur, a oa karget en o c'hichen.\n24 Pennoù al Levited a oa: Hashabia, Sherebia, Jezua mab Kadmiel, hag o breudeur a-dal dezho, evit meuliñ ha trugarekaat, hervez gourc'hemenn David den Doue, ul lez-kanañ o respont d'egile.\n27 Pa voe dedi moger Jeruzalem, e voe kaset da gerc'hat al Levited eus o holl lec'hioù evit o degas da Jeruzalem, evit ober an dedi gant levenez, trugarekadennoù ha kanaouennoù, gant simbalennoù, ludoù ha telennoù.\n30 Hag an aberzhourien hag al Levited en em c'hlanaas, hag e c'hlanajont ivez ar bobl, an dorojoù hag ar voger.\n32 War o lerc'h e kerzhe Hoshea gant un hanter eus pennoù Juda:\n38 An eil laz-kanañ a yeas d'an tu all, ha me war e lerc'h, gant un hanter eus an dud, war ar voger dreist tour ar Fornioù, betek ar voger Ledan,\n39 ha dreist dor Efraim, dreist an nor Gozh, dreist dor ar Pesked ha tour Hananeel ha tour Mea, betek dor an Deñved, evit chom a-sav e-tal dor an Toull-bac'h.\n43 Kinniget e voe en deiz-se aberzhoù bras, hag e voe levenez, rak Doue a laouenaas anezho gant ul levenez vras. Ar maouezed hag ar vugale a voe laouenaet ivez, ha levenez Jeruzalem a voe klevet a-bell.\n44 Lakaet e voe en deiz-se tud war ar c'hambroù evit an teñzorioù, evit ar profoù savet, evit ar frouezh kentañ, hag evit an deogoù, da zastum enno eus tiriadoù ar c'hêrioù, al lodennoù merket gant al lezenn evit an aberzhourien hag evit al Levited. Rak Juda a voe el levenez en abeg d'an aberzhourien ha d'al Levited a oa eno,\n45 hag a servije en o c'harg dirak Doue, hag a rae ar c'hlanidigezh; en hevelep doare ar ganerien hag ar borzhierien a oa ivez en o c'harg, hervez gourc'hemenn David ha Salomon e vab.\n47 Hag an holl Israeliz, en amzer Zorobabel hag en amzer Nehemia, a roe lodennoù ar ganerien ha lodennoù ar borzhierien deiz dre zeiz. Reiñ a raent d'al Levited an traoù santelaet, hag al Levited a roe da vibien Aaron an traoù santelaet.\n5 en doa kempennet evitañ ur gambr vras aze, el lec'h ma veze lakaet diagent an donezonoù, an ezañs, al listri, deogoù ar gwinizh, ar gwin hag an eoul, an traoù a oa urzhiet evit al Levited, ar ganerien hag ar borzhierien, gant ar pezh a veze savet evit an aberzhourien.\n6 Ne oan ket e Jeruzalem e-keit-se, rak d'an eilvet bloaz ha tregont eus Artakserksez roue Babilon, e oan distroet da gavout ar roue. Hag a-benn un nebeud amzer e c'houlennis an aotre da guitaat ar roue.\n9 War va gourc'hemenn e voe glanaet ar c'hambroù, hag e tegasis enno listri ti Doue, an donezonoù hag an ezañs.\n10 Klevout a ris ivez ne oa ket bet roet d'al Levited o lodennoù, hag e oa tec'het al Levited hag ar ganerien a rae ar servij, pep hini d'e bark.\n11 Hag e c'hourdrouzis ar pennoù o lavarout: Perak eo dilezet ti Doue? Hag e tastumis al Levited hag ar ganerien, hag o adlakais en o c'hargoù.\n12 Neuze holl Juda a zegasas deog ar gwinizh, ar gwin hag an eoul, d'an teñzorioù.\n14 O va Doue! Az pez soñj ac'hanon diwar-benn kement-se, na gas ket da netra ar pezh am eus graet gant ur garantez wirion e-keñver ti va Doue hag an traoù d'ober ennañ.\n15 En deizioù-se e welis e Juda tud a jaodre er waskell d'ar sabad, ha reoù all a zegase herdin, a samme o ezen gant gwin, rezin, fiez ha traoù all, hag o degase da Jeruzalem e deiz ar sabad. Ober a ris rebechoù dezho, diwar-benn an deiz ma werzhent o zraoù.\n16 Hag e kêr e oa Tiriz a zegase pesked hag a bep seurt marc’hadourezh, hag o gwerzhe d'ar sabad da vibien Juda e Jeruzalem.\n17 Hag e c'hourdrouzis pennoù Juda o lavarout: Pebezh droug a rit, o tisakrañ evel-se deiz ar sabad?\n18 Daoust ha n'o deus ket graet ho tadoù an hevelep tra? Daoust ha n'eo ket en abeg da-se en deus kaset Doue an holl walleur-mañ warno ha war ar gêr-mañ? Ha c'hwi a gresk adarre e fulor a-enep Israel o tisakrañ ar sabad.\n19 Setu perak, adalek ma voe an heol en em dennet eus dorojoù Jeruzalem a-raok ar sabad, war va gourc'hemenn, e voe serret an dorojoù. Hag e c'hourc'hemennis chom hep o digeriñ betek goude ar sabad. Hag e lakais ur re bennak eus va zud ouzh an dorojoù, ma n'aje den ebet gant sammoù da zeiz ar sabad.\n20 Hag ar varc'hadourien hag ar re a werzhe pep seurt traoù a dremenas an noz er-maez eus Jeruzalem ur wech pe div.\n21 Hag e c'hourdrouzis anezho, hag e lavaris dezho: Perak e tremenis an noz dirak ar voger? Ma adkrogit, e lakain va dorn warnoc'h. Adalek an deiz-se, na zeujont ken d'ar sabad.\n22 Hag e lavaris d'al Levited en em c'hlanaat ha dont da ziwall an dorojoù, evit santelaat deiz ar sabad. O va Doue! Az pez soñj ac'hanon diwar-benn kement-se, pardon din hervez braster da drugarez.\n25 Gourdrouz a ris anezho, hag o milligis, hag e skois war hiniennoù, hag e tennis o blev dezho, hag o lakais da douiñ dre Zoue: Na roit ket ho merc'hed d'o mibien, na gemerit ket o merc'hed evit ho mibien nag evidoc'h.\n26 Ha n'eo ket e kement-se e pec'has Salomon roue Israel? E-touez broadoù niverus n'eus ket bet ur roue eveltañ, karet e oa gant e Zoue, ha Doue en doa e lakaet da roue war Israel holl, ha koulskoude ar gwragez estren a reas dezhañ pec'hiñ.\n27 Hag e lezfemp ac'hanoc'h d'ober un droug ken bras, un torfed ken bras a-enep hon Doue, o kemer gwragez estren!\n28 Hag unan eus mibien Jojada mab Eliashib, an aberzhour-meur, a oa mab-kaer da Samballad an Horonad; ha me en kasas kuit diouzh va c'hichen.\n30 Evel-se o glanaat a ris diouzh kement a oa estren, hag ec'h adlakais en urzh kargoù an aberzhourien hag al Levited, da bep hini hervez e servij,\n31 prof ar c'hoad d'ar mareoù merket, hag ar frouezh kentañ. O va Doue! Az pez soñj ac'hanon, evit ober vad din.


Pajenn:Perrot - Bue ar Zent.djvu/651 - Wikimammenn\nPajenn:Perrot - Bue ar Zent.djvu/651\nsant jozef kopertino\nBeneat XIV a lakas anezan en renk an dud eürus, dek vla ha pevar-ugent goude, ha Klemant XIII, en renk ar zent, er bla 1767.\nKaret Doue : an neb en deus ar garante-ze a zo pinvidik awalc’h, goude ma n’hen gouvefe ket.\nSant Jozef Kopertino.\nD’an 19 a viz gwengolo 1846, sadorn an daouzek deiou, er blavez-ze, da heur gousperou kentan Itron Varia ar seiz glac’har, ar Werc’hez a deurvezas en em ziskouez da zaou vesaër bihan, Maximin Giraud, oajet a unnek vla, ha Melani Calvat Matthieu, oajet a bevarzek vla, a oa o chom er Salet, en kichenik Grenobl. Ginidik oant o-daou eus a Gorps, ha neve deut oant da chom d’ar Salet.\nD’an 18 a viz gwengolo, en em weljont evit ar wech kentan. An de war-lerc’h, en em gavjont adarre o-daou, abredik mat, an eil gant egile. An amzer a oa kaer, hag e pignjont da ziwall saout o mistri war mene Planeau. War-dro kreiste, ec’h ejont da gemer o fred war mein renket evel skabellou, tro-war-dro d’eur feunteun êt da hesk, hanvet er vro ar feunteun vihan. Goude bezan bet oc’h evan dour en feunteun ar wased, a rede uheloc’h, e tiskennjont hag en em doljont da gousket\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/651&oldid=140945 »


Publié le 26 septembre 2018 à 18h00\n« Penaos eo marvet Yann Pilhaouer »\nE miz C’hwevrer 1926 e oa bet adkavet korf Yann Tosser war vord an hent, etre Pleiben ha Brasparzh. Hag ur gwallzarvoud a zo bet, pe lazhet e vije bet ? Den ne oar… Evit gounit e damm bara ez a Yannig da bilhaoua war-lerc’h e dad neuze, an digarez dezhañ da glask diskoachañ ar wirionez. Gant Yann-Bêr Kemener eo bet skrivet ar romant-mañ. Taolenniñ a ra ar vro etre an daou vrezel, d’ur c’houlz ma cheñche kalz a draoù : ar bed kozh zo o vont da get tamm-ha-tamm e-keit ma erru mennozhioù nevez, evel ar re a veze difennet da vare an harzoù-labour e friturioù Douarnenez. Hennezh eo perzh gwellañ ar romant, a dra sur.\n« Brezhoneg evit ar re gozh - Le breton, facteur de lien social »\n« Abalamour da betra deskiñ brezhoneg ? », a vez klevet ingal. Meur a respont a zo, evel-just, met re alies e vez disoñjet e c’hall yezh ar vro bezañ evel ur pont etre an dud... ha dreist-holl an dud war an oad o deus ar brezhoneg da yezh-vamm, evel kalz anezhe c’hoazh. Se zo kaoz eo talvoudus ken-ha-ken al levrenn embannet gant Ti ar Vro Leon. A-drugarez d’ar fichennoù sklaer dastumet enni e c’hall an nen deskiñ lâret un nebeud traoù diwar-benn ar yec’hed, ar boued ha kement tra a denn ouzh buhez pemdez ar re gozh. Div bladenn az a da heul, peadra da glevet an divizoù e brezhoneg yac’h neuze, ha deskiñ ur c’hantik pe zaou ivez, na petra ‘ta ! Ar benveg-mañ a zlefe bezañ implijet e tiez ar re gozh koulz hag e holl skolioù klañvdiourien Breizh-Izel.\n13 €. Ti ar vro Leon. www.tiarvroleon.org


O labourat emaomp war an droidigezh (goustadik...) hag ur gudennig zo a-fed ur ger. Evit treiñ "user", petra 'vefe gwelloc'h : implijer pe arveriad ? Sed-amañ ar pezh 'm eus skrivet war vBrenux : Implijer zo tennet diouzh an anv-verb implijout hag a zo boutin-kenañ a-benn ar fin. Perak 'ta...\nDemat deoc'h, Dotclear stumm 2.* zo deuet er-maez ha troet 'm eus kalzig a dra. Trawalc'h eo evit implijout ar blog e brezhoneg met chom a ra un nebeut traoù el lodenn "askouezhioù". Stagañ a ran ar pezh 'm eus graet dija amañ ha kenderc'hel a rit m'ho peus c'hoant, kas a rin al labour d'a...\nVues : 44286


Broadelouriezh saoz - Wikipedia\n1 Eus ar Grennamzer d’an amzer vremañ\n2 Termenadur hag arouezioù ar vroadelouriezh saoz\n3 Arc’hadurioù politikel\n4 Arvezioù ar vroadelouriezh saoz\n5 Sontadegoù a-zivout santad ar bobl saoz\n6 An Aozadurioù\nEus ar Grennamzer d’an amzer vremañAozañ\nKemmet he deus ar vroadelouriezh saoz he neuz a-hed an istor :\nAdalek ar Grennamzer e voe techet ar rouaned saoz da astenn o beli war trobarzhioù keltiek Breizh-Veur hag enezeg an Inizi Predenek zoken. Pa ne oa ket graet kement-se e anv ar vreizhveuradelezh e kemere neuze ar vroadelouriezh saoz ur stumm impalaour\nKempred gant eskoridigezh ar broadelouriezhioù keltiek, ha dreist-holl abaoe 1997 e kemmas krenn ar vroadelouriezh saoz he dremm : en en sevel a ra bremañ a-enep keal ar vreizhveuradelezh hag e c’houlenn evit Bro-Saoz gwirioù kevatal ha re Skos, Kembre ha Iwerzhon an Norzh.\nTermenadur hag arouezioù ar vroadelouriezh saozAozañ\nEn em termen a ra ar vroadelouriezh saoz evel ur santad ez eur Saoz a-raok bezañ Breizhveurad, pe Saoz hepken zoken. Aleze ar youl da lakaat arouezioù broadel Bro-Saoz war wel, evel :\nBanniel broadel Sant-Jord\nLid Gouel broadel Jord, d’an 23 Ebrel\nE orin arc’haduioù ar vroadelouriezh saoz ez eo Kudenn Kornôg Lodainn : direizh e kav d’ar vroadelourion saoz e c’hallfe kannaded dilennet e Skos, Kembre pe Iwerzhon an Norzh kemer e Ti ar C'humunioù disentezioù arbennik a sell ouzh Bro-Saoz, pa ne c’hallont ket ar gannaded dilennet e Bro-Saoz kemer disentezioù kevatal a zo dindan veli Dael Skos, Bodadenn Vroadel Kembre pe Bodadenn Iwerzhon an Norzh : Goulenn a ra ar vroadelourion saoz eta, da vihanañ, ma vefe lakaet en e blom un Dael saoz emren. Lod anezho a c’houlenn zoken dizalc’hidigezh Bro-Saoz ha freuz ar Rouantelezh-Unanet. En em sevel a ra a-enep digreizennañ Gouarnamant Tony Blair war-zu 9 Rannbarzh e Bro-Saoz. A-enep dezho e tifenn diouzh un tu unded Bro-Saoz ha diouzh un tu all ar c’hontelezhioù hengounel.\nArvezioù ar vroadelouriezh saozAozañ\nArvezioù herverk zo ar vroadelouiriezh saoz :\nPeurvuiañ ez eo enepunanoureuropaour\nPeurvuiañ ez eo kentoc'h tuet war an tu dehoù, pa 'z eo ar broadelouriezhioù keltiek war an tu kleiz (pezh a zo gwir evit da vihanañ Mebyon Kernow e Kernev-Veur ha Plaid Cymru e Kembre ; n'eo ket ken anat evit SNP e Skos ha Sinn Féin e Iwerzhon).\nEz-damkanel n'int ket an darempredoù gant ar broadelouriezhioù keltiek dislavarus. Kement-se zo splann evit ar broadelouriezhioù skosat hag iwerzhonat. Diasterioù zo gant ar vroadelouriezh gembreat, pa embann ar vroadelourion saoz ez eo Sir Fynwy ul lodenn eus Bro-Saoz. Dislavarus-krenn eo ar vroadelouriezh saoz gant ar vroadelouriezh gerneveurat, pa gav d'ar vroadelourion saoz ez eo Kernev-Veur ul lodenn ivez eus o bro, daoust ma touj Strollad Rannvroelour Wessex ouzh dibarded Kernev-Veur.\nSontadegoù a-zivout santad ar bobl saozAozañ\nEvit un Dael saoz emren Evit Dizalc'hidigezh Bro-Saoz\nGouere 2006 41 % 31 %\nDu 2006 68 % 48 %\n41 % : Sontadeg MORI diwar goulenn Strollad an Demokrated Saoz ha ar Stourmadeg evit un Dael Saoz\n31 % : Sontadeg ICM Omnibus diwar goulenn an aozadur enklaskoù skosat Progressive Partnership\n68 % ha 48 % : Sontadeg ICM diwar goulenn ar Sunday Telegraph\nAozadurioù liesseurt a stourm evit gwirioù Bro-Saoz, a c'hall bezañ :\nStrolloù-pouezañ, evel ar Stourmadeg evit un Dael Saoz emren pe an Emglev Bonreizhel saoz\nStrolladoù politikel, evel Strollad an Demokrated Saoz dreist-holl, hogen ivez stolladoù bihanoc'h evel Strollad Bro-Saoz Dieub\nAdtapet diwar « https://br.wikipedia.org/w/index.php?title=Broadelouriezh_saoz&oldid=1853287 »\nKemm diwezhañ d'an 29 Her 2019 da 06:14


Port Sgioba - Wikipedia\nGwel eus Port Sgioba\nPort Sgioba zo ur gêriadenn e Na Roinn Ileach, war lez Loch an Dàla, en Enez Ìle, unan eus Inizi Gall Bro-Skos. E 1828 e voe diazezet. Port Charlotte eo an anv saoznek, deuet diwar anv pried Lord Frederick Campbell.\nSavet e oa bet an tier, livet e gwenn hiriv, evit labourerien strilherezh wiski Lochindaal, a zo bet serret e 1929.\nLod eus ar savadurioù zo aet d'ober un ti-lojañ d'ar veajerien yaouank (Youth Hostel and Wildlife Centre). Lod all zo aet d'ober ur c'harrdi, ha kaoz zo da zigeriñ ur strilherezh nevez ennañ. Lod all c'hoazh zo implijet gant strilherezh Bruichladdich a zlee digeriñ strilherezh Port Sgioba e miz Meurzh 2007. Ur mirdi zo bremañ en iliz kozh.\nAdtapet diwar « https://br.wikipedia.org/w/index.php?title=Port_Sgioba&oldid=1469964 »


Koureted - Wikipedia\nDañs ar Goureted en-dro da Zeus pa oa bugelig, skeudenn gant Jane Ellen Harrison, Themis: A Study of the Social Origins of Greek Religion, Cambridge University Press, 1912, p. 23\nAr Goureted a zo doueed a eil renk, eus Kreta, e mojennoù Hellaz kozh.\nAn anv Κουρῆτες / Kourễtes a veze graet anezho e gregach. Dont a ra ar ger eus ar ger κοῦροι / koũroi a dalv kement ha « paotred yaouank» ; an anv-se a veze graet anezho peogwir o devoa servijet Zeus pa oa bihan-bihanik, gouez da lod, pe abalamour ma kemerent tres paotred yaouank hag e vezent heñvel neuze ouzh yaouankizoù Kreta o tañsal o c'horolloù.\nDiasur eo an orin anezho. Hervez un arroud kollet eus levr Hesiodos, meneget gant Strabon, e tiskenne ar Goureted eus pemp merc'h Hekateros ha Niobe. Hervez Diodoros Sikilia e oant mibien d'an Douar (Gaia) pe marteze e oant Daktiled. « Eus ar glav» e vijent ganet, gouez da Ovidius.\nBrudet int abalamour m'o doa diwallet Zeus pa oa ur c'hrouadur bihan : e-keit ma veze an nimfezed e Menez Dikte (pe Menez Ida) oc'h ober war-dro an doueig er c'hev e veze ar Goureted o tañsal er-maez, o skeiñ o goafoù ouzh o skoedoù evit kuzhat garmoù ar bugel ouzh e dad Kronos en doa debret e holl vugale all.\nHervez ur vojenn all, pa gollas Minos, roue Kreta, e vab yaouank Glaokos, e voe lavaret dezhañ gant ar Goureted e vije adkavet e vab ha savet a varv da vev gant an den a oufe kavout ar skeudenn a zereje gwellañ ouzh ul leue nevez c'hanet a gemme e liv dibaouez.\nGant Polyidos e voe tostaet ouzh frouezh ar spern-gwenn.\nSavet e oa ar Goureted da zifenn an doueez Hera ha war he goulenn o doa skrapet Epafos, ar mab en devoa bet Zeus digant Io. Pa glevas Zeus ar pezh o devoa graet e voent pulluc'het gantañ.\nAr Goribanted hag an Daktiled a vez kammvesket gant ar Goureted aliezik.\nAdtapet diwar « https://br.wikipedia.org/w/index.php?title=Koureted&oldid=1771722 »\nKemmoù diwezhañ degaset d'ar bajenn-mañ d'an 3 Her 2017, da 13:13.


Andrew Lang (1844-1912) a oa ur skrivagner skosat, barzh ha skridvarner. Brudet eo e zastumadoù kontadennoù, aozet gant e bried Leonora Blanche Alleyne.\nGanet e oa Andrew Lang e 1844 e Selkirk, Scottish Borders. Mab e oa da John Lang, kloareg kêr Selkirk, ha d'e bried Jane Plenderleath Sellar, a oa merc'h da Patrick Sellar, factor da gentañ Dug Sutherland, ha seizh bugel all a voe war e lerc'h.\nskoliet e voe er Selkirk Grammar School, e Loretto School, hag en Edinburgh Academy, ha g e Skol-Veur St Andrews, ha goude e Balliol College, en Oxford.\nD'ar 17 a viz Ebrel 1875 e timezas da Leonora Blanche Alleyne, merc'h yaouankañ C. T. Alleyne, eus Clifton and Barbados. Hi a voe oberourez pe kenoberourez, embannerez ha troourez meur a hini eus al levrioù a voe lakaet anv Andrew Lang warno en dastumad Rainbow Fairy Books .\nMervel a reas gant ar c'hleñved d'an 20 a viz Gouhere 1912 en Tor-na-Coille Hotel en Banchory, Banchory. Beziet e voe en iliz-veur katolik kozh Cill Rìmhinn. Eno ivez e voe beziet e wreg pa varvas e 1933.\nThe Lang's Fairy Books, anv dastumadoù kontadennoù Andrew Lang hag e bried.\nAdtapet diwar « https://br.wikipedia.org/w/index.php?title=Andrew_Lang&oldid=1962259 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/26 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/26\nar bobl a oe souezet, hag e lavarent : Biskoas n’eo bet gwelet kemend all en Israel. (34) Mes ar Farizianed a lavare : Dre brins an drouk-sperejou eo e kas kuit an drouk-sperejou.\n(35) Ha Jesus a iea tro-var-dro dre an holl geariou hag ar villajennou, o kelen en ho zinagogou, hag o prezeg aviel rouantelez Doue, hag o iac’haad an holl glenvejou hag an holl infirmiteou e-touez ar bobl. (36) Hag o velet an holl bobl-ze, hen doe truez outhe, abalamour ma oant skuiz ha dianket, evel denved hep pastor. (37) Neuze e lavaraz d’he ziskibien : An eost a zo braz, mes al labourerien a zo neubeud anezhe. (38) Pedit eta Aotrou an eost da gas labourerien en he eost.\nJESUS, o veza galvet d’he gavoud he zaouzec diskibl, a roaz dezhe galloud var ar sperejou impur, d’ho c’has kuit, ha da iac’haad an holl infirmiteou.\n(2) Hogen, setu aman hanoiou an daouzec abostol : Ar c’henta, Simon, a c’halver Per, hag Andre he vreur ; Jakes, mab Zebede, ha Ian he vreur ; (3) Philip, ha Bartelemi ; Tomas, ha Maze ar publican ; Jakes, mab Alfe, ha Lebbe, les-hanvet Tadde ; (4) Simon ar C’hananead, ha Judas Iscariot, an hini a drahissaz Jesus.\n(5) Jesus a gassaz an daouzec-ze, goude beza kemennet dezhe, en eur lavaret : Na’z it ket etrezeg ar Jentiled, ha na antreit ket en hini euz a geariou ar Samaritaned ; (6) mes it kentoc’h etrezeg an denved kollet a di Israel. (7) Hag en eur vond, prezegit, ha livirit : Rouantelez an envou a zo tost. (8) Iac’hait ar re glanv, netait ar re lor, resussitit ar re varo, kassit kuit an drouk-sperejou. Recevet hoc’h euz evit netra, roit evit netra. (9) Na gemerit nag aour, nag arc’hant, na moneiz en ho kouriz ; (10) na zac’h evit ho peach, na diou zae, na boutou, na baz ; rag al labourer a zo dign euz he voued.\n(11) Hag e pe kear pe villajen-benag ma’z eot, goulennit piou a zo dign enhi ; ha choumit eno bete ma’z eot kuit. (12) Ha pa antreot en eun ti-benag, saludit-hen. (13) Ha mar d’eo dign an ti a gement-se, ra zeui ho peoc’h varnezhan ; mes mar n’ed eo ket dign, ra zistroio ho peoc’h deoc’h. (14) Ha piou-benag ha n’ho recevo ket, ha na zelaouo ket ho komzou, pa’z eot kuit euz an ti-ze, pe\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/26&oldid=125370 »


Pempet quevren - Ar pevare Chabistr - Wikimammenn\nPempet quevren - Ar pevare Chabistr\nYouen-Yan-Lois Derrien, 1779-1792 (?) (p. 437-441)\n◄ An trede Chab. Var an examen eus hon ene, evit guelet e avançamant er vuez devot Ar pevare Chab. Examen evit guelet pe e stad ema hon ene en egard da Zoue Ar pempet Chab. Examen evit guelet pe e stad emaomp en cgard deomp hon-unan ►\nPE e disposition ema ho calon-hu a enep ar pec’het marvel ? Ha c’hui a guef hoc’h eus ur resolution gre na gonsantot jamæs da goueza ennâ, petra bennâc a ouffe c’hoarvout ? hac ar resolution-se hac hi e deveus padet adalec ma hoc’h eus protestet servicha Doue bete vremâ ? Er resolution-se eo e consist ar font eus ar vuez spirituel. 2. Pe e disposition ema ho calon-hu en egard da C’hourc’hemennou Doue ? ha c’hui a guef ar Gourc’hemennou santel-se mad, douç hac agreabl ! Ah, va Philotee, nep en deveus ur gout mad hac ur stomac yac’h, a gar ar boued mad, hac a gassa ar boued fall.\n3. Penaus ema ho calon-hu en egard d’ar pec’hejou veniel ? ne ouffe quet un den miret na rae hiniennou ur veich pe veich evit guir ; mæs ha ne deus quet unan bennâc pe da hini e veac’h sujet hac inclinet particulieramant, hac ar pez a ve c’hoaz gouaz, hac èn na deus a guement ma ho pe attaich hac affection dezâ ; evel ma ve d’ar gueier dinoas, pe d’ar brontitud, pe d’ar vanite ha d’ar bompadurez, pe d’en em antreteni var imperfectionou ho nessa, pe da ræsoni ha da ergui ouz ho tud un nebeudic, ha d’an seurt deffotou-se ?\n4. Pe e disposition ema ho calon-hu evit an exerciçou spirituel : ha c’hui o c’har-ii ? ha c’hui a ra istim anezo ? ne enouit-hu quet ganto ? ha chui na douc’h quet degoutet diouto ? pe da hini eus an exerciçou-se en em santit-hu mui pe nebeutoc’h douguet ? da lavaret ho pedennou diouz nos ha diouz vintin, da vonr d’an Oferen, da glevet comsou Doue, da ober lecturiou spirituel, d’en em antreteni ha da vedita var draou mad, da sevel ho calon etrese Doue alies var an deiz, da vont da gofes, da guemeret avisou spirituel digant ho Tirecteur, d’en em brepari d’ar Gommunion, da arreti hoc’h affectionou ? Petra so en exerciçou-mâ a guement ma e deffe ho calon eus a repugnanç ountâ ? ha mar quifit un dra bennâc p’evit hini e deffe ho calon nebeutoc’h a inclination, examinit pe a leac’h e teu an degout-se, ha petra so caus dezân.\n5. Penaus ema ho calon-hu en egard da Zoue memes ? hac èn en em blich ho calon-hu o caout memor a Zoue ? hac èn a sant un douçder agreabl en dra-se ? Ah ! eme Zavid : Memor am eus bet a Zoue, hac em eus bet joa.Ha c’hui a sant en ho calon ur certen facilite d’e garet hac ur gout particulier o saouri ar garantez-se ? Ho calon ha n’en em rejouis-hi quet o sonjal er c’hrandeur infinit a Zoue, en e vadelez hac en e zouçder ? mar gu’erru gueneoc’h caout soinch a Zoue emesq an occupationou hac ar vaniteou eus ar bed, ha ne ra quet ar songeson-se rei plaç dezi ? ha ne zeu-hi quet da sesia ho calon ? ne guifit-hu quet e tistro neuse-souden ho calon outi, hac e za en ur fæçon bennâc a rancontr d’ar songeson-se a Zoue ? Beza ez eus certenamant eneou evelse.\n6. Mar distro pried ur c’hreg eus a bell, er memes-instant ma er guel ar c’hreg-se o c’herruout, ha ma cleo e vouez, eviti da veza ambarasset gant afferou hac arretet gant ur gonsideration violant bennâc e creis ar pres ma en em guef ennâ, he c’halon cousgoude ne d’e quet arreret, hac e les ar songesonou-all evit tremen da sonjal er pried-se pehini a so erruet. Ar memes tra a c’hoare gant an eneou pere a gar Doue ervat. Evito da veza e pres hac en affer, evel ma tosta outo ar songeson hac ar c’hôn a Zoue, neuse-souden e tistroont o speret diouz peb tra-all, quen eas int o velet ar songeson agreabl-se eus o fried divin o c’herruout ganto, hac hennez a so ur sin vad meurbet.\n9. Evit fæt ho teaud, penaus e comsit-hu a Zoue ? ha c’hui en em blich o lavaret vad anezàn hervez ho condition hac ho callout ? ha c’hui a gar cana Canticou spirituel en enor dezàn ?\n10. Evit fæt hoc’h œuvrou, guelit ha c’hui a gar ar c’hloar exterieur a Zoue : ha c’hui a gar ober un dra bennâc en enor dezàn ? rac ar re pere a gar Doue, a gar ive gant Doue an ornamant eus e dy.\n11. Ha c’hui a ouffe remercout ho pe quiteat un affection bennâc, ha renoncet da un dra bennâc evit Doue ? rac ur sin vad a garantez eo en em briva eus a un dra bennâc abalamour d’an hini a gueromp : petra hoc’h eus-hu quiteat bete vremâ’ta abalamour da Zoue ?\nAdtapet diwar « https://br.wikisource.org/w/index.php?title=Pempet_quevren_-_Ar_pevare_Chabistr&oldid=130414 »


ARCHOS FAQ - How to reinitialize my ARCHOS 79 Neon ?\nHow to reinitialize my ARCHOS 79 Neon ?\nYou will need two files to reinitialize your device : the flashing tools and the appropriate firmware for your ARCHOS 79 Neon. From your computer, please download and save on the desktop (or in a folder) :\n70b Neon, 79 Neon\nQuestions in: Neon Series\nHow to reinitialize my ARCHOS 90 Neon ?\nHow to reinitialize my ARCHOS 97 Neon ?\nHow to reinitialize my ARCHOS 101 Neon ?\nHow to reinitialize my ARCHOS 90b Neon ?\nHow to reinitialize my ARCHOS 101b Neon ?\nHow to reinitialize my ARCHOS 101c Neon ?\nHow to reinitialize my ARCHOS 101d Neon ?\nHow to reinitialize my ARCHOS 70 Neon Plus ?\nHow to reinitialize my ARCHOS 121 Neon ?\nHow to reinitialize my ARCHOS 70b Neon ?\nHow to reinitialize my ARCHOS 101e Neon?\nHow to reinitialize my ARCHOS 79b Neon?\nHow to reinitialize my ARCHOS 70c Neon?


Pajenn:Morvan - Kenteliou hag istoriou a skuer vad evit ar Vretoned, 1889.djvu/67 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/67\nHe c’hoarezed a egaras pa glefchont kementse ; ne ziskueschont ket avad ar gounnar a ioa en ho c’halon. Caout a rejont an tu da goms brao oc’h ho c’hoar, da druezi var he stad ha da rei dezhi eur c’hatekiz hugunod. Oc’h he lenn, an ene paour a voue adarre carget a denvaligen ; dont a reaz adarre hugunodez en he c’halon, hag e claske muioc’h eget biscoaz an dro da dec’het euz ar gouent. Brema oa esoc’h dezhi, rag al leanezed n’o doa ket a zisfizians anezhi. Hogen ama e teuaz ar c’hras da skei an taol diveza en he c’halon. Mont a reas da gonta d’ar vam superiorez kement a dremene en he speret. Houma he lakeaz etre daouarn ar c’hoar Mac’harit-Mari, hag Anna-Alexis a deuas da veza unan euz ar guella leanezed a zo bet er gouent-ze.\nEn amzer al leanez eürus Mac’hari-Mari e zoa e Paray eun demezel a reng huel, pinvidik bras hag eus eur genet dispar ; calz a speret e devoa, ha muioc’h c’hoaz a fouge a ioa enhi. Eur stereden oa, evel ma lavaret, ha steredenn a a rea dre ar c’harter oll, ha zoken e kær Lyon eleac’h ma he guelet aliez ha ma chome avechou pennadou mad. He hano a ioa Mari-Rozali Lyonn. He gened hag he madou braz a rea ma zoa clask varnezhi, hag e pep leac’h he digemeret evel eur rouanez. He speret lem a lakea ive he brudi, hag hi ne glaske nemet fouge, plijadur hag ebatou ar bed.\nGouscoude an oll ebatou-ze ne gargent ket he c’halon, ha goude beza bet er re anezho a gave dezhi a roje dezhi he goalc’h, e lavare outhi he unan : petra, ne deo nemet an dra-ze ? Etouez an traou-ze oll gouscoude e carie ar beorien, hag ec’h heuille ep mang ar religion.\nEn amzer-ze ne velet ket ar re zoken a ioa muia\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/67&oldid=161647 »\nKemmoù diwezhañ degaset d'ar bajenn-mañ d'an 8 Mae 2020, da 08:20.


Pajenn:Almanak Breiz Izel (1872).djvu/59 - Wikimammenn\nPajenn:Almanak Breiz Izel (1872).djvu/59\nhent ann dismantr (la ruine). Perag ma eo deut da vad, — ur pennad, — tol Commun Paris ? Penoz ar Barisianed, pere ho defoa stourmet ken kalonek epad ar seizi (siège), penoz ho deûz lest da ober, divezatoc’h, ur bagad tud-fail, pere na glaskent nemet lac’ha ha tana holl ? M’hen lavaro d’ehoc’h en diou gomz : — Ann dud-se ho d-eûz roët da gredi da bopl Paris ez oa fall ho gouarnamant, hag ar Parisianed pere na ioullent ken senti oc’h al lezenn, nag oc’h mestr a-bed, ho d-etûz c’hoantet neuze diskar ar gouarnamant-se. Met allas ! ker eo bet koustet d’ezhe. N’am eûz aoun a-bed a rafeac’h kement all, c’hui. Met gouveit mad, ma mignoned keiz, penoz ann doujanz (le respect) a zo un dra a dle beza disket abred : rèd eo d’ar bugel karout he dad, senti d’ezhan, ha kaout aoun da wall-ober en he gever, en un dra bennag. Savet mad ho pugale eta, herve lezenn Doue hag hini ho pro, hag evel-se e labourfet evit Doue hag evit ho pro.\nPetra a lavarin-me d’ehoc’h brema diwarbenn ar relijion ? — Sonja a ra d’ehoc’h marteze, ma mignoned, penoz n’am eûz nemet melodiou da rei d’ehoc’h war ar poent-se, abalamour ma teuet holl bep-sul, d’ann offerenn-bred ? — En gwirionez, kement-se a zo mad kaer, ha pa vennan (je pense) en traou euzuz pere a zo bet gwelet en ilizou Paris, e pad amzer ar gommun milliget, a em gavan eüruz en ho touez. Ha koulzgoude, a-weziou, pa vennan er pez a welan aman, e ven ive trist meurbed ; pa welan ma iliz leun, hag ur pennadig goude ann hostaleriou leun ive ; pa sonjan penoz goude beza selaouet ann offerenn hag ar brezegenn (sermon), a em dennet peurvia, evit koueza kerkent en ho faziou koz ; ha mar g-oc’h tud vad, tud a relijion, pa vec’h indann daoulagad ann holl, er gêr, re alies, a renet ur vuhe disurz, hag hec’h ankouaët abred ar pez ho pe klewet d’ar sul, en iliz : ia, neuze a ven trist, hag a lavaran en-hon ma hunan : — Ha gwir eo ho relijion ? Allas ! aoun braz am eûz na vefe ket, rag n’eo ket a-walc’h dont bep-sul d’ann offerenn : c’hoant am eûz d’ho kwelet o reen (conduire) ur vuhez all, ha beteg eno, na roinn peuc’h a-bed dehoc’h. Karit Doue, a wir galon, ma mignoned, ha pedit anezhan evit hon bro baour, rag ezomm braz a d-eûz da veza sikouret, goude ar gwall-reuziou (calamités) a zo bet digaset warnezhi, evit hi c’hastia !\nAdtapet diwar « https://br.wikisource.org/w/index.php?title=Pajenn:Almanak_Breiz_Izel_(1872).djvu/59&oldid=118997 »


Pajenn:Morvan - Buez ar Zent, 1894.djvu/509 - Wikimammenn\nPajenn:Morvan - Buez ar Zent, 1894.djvu/509\n21 a C’houere\npezet eveldhan guir geuz ha guir glac’har da veza offanset Doue, ha Mari e devezo ive truez ouzhoc’h, hag a roio sikour d’ehoc’h n’euz fors e pe seurt stad reuzeudik ec’h en em gavfac’h.\nHe dud o devoue beac’h oc’h he anaout, ker chenchet oa. Mantret oant o velet e pe stad edo ; mes hen ho c’honzole enn eur lavaret : « — Doue eo en deuz digaset d’inn ar c’hlenved-ma, ha Doue am fareo ive pa blijo ganthan. » Ar pez a lavare a deuaz da veza guir ;\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/509&oldid=137725 »


Pajenn:Marigo - Buez ar Saent.djvu/42 - Wikimammenn\nPajenn:Marigo - Buez ar Saent.djvu/42\nevit va c’haç gueneoc’h d’ho couent : n’ouffac’h quet ma revus heb en em opposi da volonlez Doue. Ar religius oc’h aznaout ennâ un devotion hac ur gouraich dreist e oad, en assuras e tigouesse gantâ. Ar c’hrouadur Santel he songeas mui nemet d’en em brepari ; hac a bedas e dad hac e vam da rei deza levr an Aviel, o lenn pehini e tremenas un amser vras bemdez.\nAr Religius a zalc’has mad d’e bromessa, hac o veza e gavet en e zistro startoc’h eguet biscoas en e resolution, n’en devoe douët ebet na zeue e vocation abers Doue ; proposi a reas dezâ discleria e santimant d’e guerent, mæs ar Sant en disalias, en ur lavaret e teuzent d’en em opposi, hac e voa ret partial heb gouzout dare da zen ebet. Caout a rezont ul Lestr prest da sortial, pehini o rentas betec ar gouent.\nE dad hac e vam, pere n’o devoa quet guelet ar Religius pa zistroas, ha pere ne vouyen quet pelec’h e voa eet o mab, a reas e glasq partout dre ar vro, mæs Doue a bermetas na songeas den da vout d’e glasq er gouent e pehini e medo.\nQueit ha ma voa an oll e caoûn e ty e dad, ar Religius yaouanc a voa carguet a gonsolation e ty Doue, hac a jouisse eus a ur peoc’h hac ur joa pehini a ree dezâ anconec’hât an oll madou en devoa dileset er bed. Ur bligeadur quen douç a sante o cana meuleudiou an Autrou Doue, ma voa e vrassa poan pa voe ret sortial eus ar c’hœur.\nGoude beza tremenet c’huec’h vloaz er gouent, gant ur fervor admirabl, en em santas inspiret da vont da echui ar rest eus e vuez e quichen e dad hac e vam, heb en em rei da aznaout dezo, o veva evel ur paour, diaznaveet, ha dispriset. Discleria a eureu e santimant d’an tad abad, hac en em strincas d’e dreid en ur c’houlen e bermission evit accomplissa e zessein. An Abad, goude beza e emprouet ur maread amser, er permetas dezâ. Quemeret a eureu souden an hent da dy e dad ; hac, o veza cavet ur paour var e hent, e chènchas e habit gant e hini. Quentre ma velas an ty, en em laqueas var e zaoulin, en ur lavaret : va\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/42&oldid=134543 »


Afrika-ar-Su : N'eo Ket Mui Paeet Implijidi An ANC Abaoe 3 Miz\nN’eo ket an ANC evit meriñ ekonomiezh Afrika-ar-Su (anez komz eus ar peurrest evel just) met n’eo ket evit meriñ ekonomiezh ar strollad kennebeut. Abaoe tro miz n’eo ket mui paeet implijidi an ANC ! Diriaou dremenet o deus holl resevet ul lizher ma oa skrivet sklaer ne vo ket paeet o goproù gant ar strollad. « Gant keuz » evel just rak « emañ lakaet diaes ar strollad er mare-mañ » hervez al lizher. Ne oa ket bet paeet goproù miz gouere ha miz eost kennebeut.\nHervez ar sondadegoù diwezhañ n’eo ket sur e c’hounezo an ANC ar votadegoù a zeu, rouget m’eo eñ gant an aferioù goubrenerezh. Hag eñ e penn Afrika-ar-Su abaoe 1994 ha diwezh an Apartheid !


Petra eo SPIP ? - SPIP\nVous êtes ici : Degemer al lec’hienn Teulioù skoazell e brezhonegPetra eo SPIP ?Kinnig Petra eo SPIP ?\nPetra eo SPIP ?\nUr reizhiad embann evit an Iternet eo SPIP\nSPIP, ur reizhiad embann\nPerak SPIP eta ?\nUr reizhiad embann evit ar Genrouedad eo SPIP. Da lavaret eo ? Un hollad restroù staliet war ho kont Web eo a dalvez deoc’h d’ober ho mad eus meur a arc’hwel emgefre : merañ ul lec’hienn a-stroll, pajennaozañ ho pennadoù hep bezañ rediet d’o skrivañ en HTML, kemmañ fonnus-tre framm ho lec’hienn... Gant ar merdeer a implijit evit mont dre ar Genrouedad (Mozilla, Netscape, Microsoft Explorer, Opera...) e c’hallit gant SPIP sevel ha derc’hel ul lec’hienn e-ratre dre un etrefas eeun-kenañ.\nRezhiadoù embann all zo c’hoazh. Pep hihi anezho gant he dibarderioù. phpNuke zo unan eus ar re anavezetañ hiziv; reut a-walc’h eo pa redi ac’hanoc’h d’ober gant ur framm zo diaes da cheñch evit ho lec’hienn. Mont a ra en-dro dre porchedoù enno pennadoù berr. Gwevnoc’h eo SPIP.\nTroet eo war ar c’hrouiñ lec’hiennoù frammet evel kelaouennoù gant rubrikennoù, isrubrikennoù ha kement zo. Enno emañ ar pennadoù hag ar c’hemennadennoù a c’hall bezañ klokaet gant foromoù eskemm.\nUr meziant frank dasparzhet dre an Aotre Implijout Hollek AIH (GNU General Public License pe GPL) eo SPIP. Dereat eo ezhommoù meziantoù ha dafar SPIP. Kavet e vezont gant herberc’herien digoust zo zoken (s.o. ar FAG hag ar sturlevr staliañ evit muioc’h a ditouroù - pe, evit mont fonnus : PHP+MySQL).\nDasparzhet eo SPIP evit netra war al lec’hienn-mañ.\nTu mat SPIP eo e c’haller drezañ...\n- merañ ul lec’hienn Web e doare ur gelaouenn, da lavaret eo e vo kavet enni dreist-holl pennadoù ha kemennadennoù enframmet en ur gwezennadur rubrikennoù an eil e-barzh eben. Evit gouzout hiroc’h gwelet roll klok dezverkoù SPIP.\n- diforc’hañ penn-da-benn ha rannañ etre tud disheñvel tri seurt trevelloù : an aozadur grafek, ar skridaozañ gant kinnigoù kemennadennoù ha pennadoù ha mererezh embann al lec’hienn (aozañ ar rubrikennoù, kadarnaat ar pennadoù kinniget...).\n- disammañ ar webmestr hag holl berzhidi al lec’hienn eus un toullad labourioù enoeüs a-fet embann war ar Web. N’eus ket ezhomm kennebeut da dapout barregezhioù teknikel zo hir da zeskiñ betek re. Un aes eo staliañ SPIP a-drugarez d’un etrefas eeun a ya pazenn-ha-pazenn. Ur wech echu e c’hallit kregiñ diouzhtu da sevel ho rubrikennoù hag ho pennadoù.\nSetu aze perzhioù SPIP...\nEvit ar skridaozerien hag ar verourien\n- Un etrefas Web eo, aes-kenañ da embreger, a c’haller drezañ kinnig pennadoù, berrskridoù ha merañ buhez al lec’hienn hep poan. Gant ar berradennoù tipografek e c’haller pajennaozañ un destenn hep tremen dre an HTML. Gant se e c’hall forzh piv kemer perzh er skridaozañ, ken aes eo ha skrivañ ur postel.\nEvit ar webmestr\n- Termenet eo an neuz grafek hag ar merdeiñ e-barzh frammoù HTML (pe "furmadoù skouer") a ginnig pep hini anezho un tres gwelet (da skouer ur weladenn evit pajenn ar meneger, unan all evit ur rubrikenn hag un diverrañ eus an endalc’had, un drede evit munud ur pennad, ur bevare evit munud ur berrskrid). Termenet eo ar mod da lakaat danvez skrivet al lec’hienn er pajennoù-se dre meni balizennoù HTML aes a-walc’h d’ober ganto.\n- N’eo ket bevennet en a-raok gant SPIP barregezhioù grafek ha merdeiñ al lec’hienn. Gant webmestr al lec’hienn eo termenet an holl frammoù. Gallout a ra SPIP merañ elfennoù zo eus al lec’hienn tra ma vo meret re all gant an dorn pe gant reizhiadoù emban all zoken (gant ma vo ar re-se ken degemerus ha SPIP, evel-just)\nEvit ar weladennerien\n- Ur reizhiad krubuilh war lodenn foran al lec’hienn a dalvez da vuanaat al lec’hienn kuit da sevel un niver bras a rekedoù ouzh an diaz titouroù. Talvezout a ra, ouzhpenn, da herzel ouzh sac’hadennoù an diaz (ar pezh a c’hoarvez alies war ar servijerioù soulgarget) : evel-se e c’hom implijadus al lec’hienn en ur mod treuzwelus ha pa ne vefe ket tu da zegas kemmoù en endalc’hadoù ken (zoken evit ar pezh a sell ouzh lezel kemennoù war ar foromoù).\n- Ul lusker enklask ha menegeriñ enframmet e SPIP. Mard eo gweredekaet gant ar webmestr e talvez da sevel enklaskoù war holl endalc’hadoù al lec’hienn foran.\nKen gwevn eo SPIP ken n’eus ket ezhomm nemeur a strivoù a-berzh ar webmestr evit kemmañ ar c’hinnig dre ziouer. Er c’hontrol d’ar reizhiadoù reut-tre evel phpNuke e-lec’h ma c’hallit cheñch al livioù hag al logo en ur bouezañ war ur bouton (met setu aze tout ar pezh hoc’h eus ar gwir da ober) e rank webmestr SPIP deskiñ tammoù traoù diwar-benn ur meni HTML a dalvezo dezhañ d’ober ar pezh a garo war-lerc’h koulz lavaret.\nDont a ra SPIP gant ur furmad etrefas merdeiñ klok-kenañ ; kerkent ha ma’z po kroget da sevel endalc’had ho lec’hienn e c’hallo bezañ gweladennet hag e raio gant an etrefas grafek lakaet dre ziouer. Evel-just, e c’hallo webmestr al lec’hienn krouiñ e etrefas grafek dezhañ e-unan mar fell dezhañ.\nEvit an dazont ez eus bet soñjet kinnig meur a zoare kinnig gant SPIP, ar pezh a dalvezo d’ar pep brasañ eus ar webmistri da adimplijout unan anezho a vo diouzh o grad, kuit na vefe re vras ar striv personelaat.\nSkouer istorel implij SPIP eo ar webzin uZine2 (kod dibar al lec’hienn-se eo zo bet implijet evit krouiñ kod generek SPIP). E-touez lec’hiennoù all a ya en-dro gant SPIP e c’hallomp menegiñ hini ar Le Monde diplomatique pe hini Daktu.\nA-benn mont pelloc’h hag ober da vat gant SPIP e vo talvoudus deoc’h lenn an teulioù skoazell hag ar "pazennoù kentañ" kinniget ar rubrikenn-se. Rolloù skignañ a c’hallit implijout ivez evit sevel goulenno, eskemm tunioù ha bitelloù. Ken bremaik !\nAozer Fulup Publié le : 13/12/09 Mis à jour : 26/10/12\nGwelet peseurt tres zo gant SPIP


66 197 pennad emeur o sevel bremañ e rann vrezhonek an holloueziadur.\nDoare an 8 a viz C'hwevrer 2019 ha Keleier ar vro.\n3 a viz C'hwevrer : Nayib Bukele (skeudenn) zo dilennet da brezidant El Salvador.\n15 a viz Genver : gant izili Ti ar C'humunioù eo distaolet an danvez-emglev kinniget gant ar C'hentañ Ministr Theresa May evit ma vefe kuitaet Unaniezh Europa gant ar Rouantelezh Unanet.\n14 a viz Genver : muntret eo maer Gdańsk, e Polonia, a daolioù kontell, e-pad ur sonadeg.


Pajenn:Morvan - Kenteliou hag istoriou a skuer vad evit ar Vretoned, 1889.djvu/273 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/273\nhag he bugale, hag ep aoun ebet ec’h ellet fiziout peptra enha. Evelse ive e veze lavaret dirazhan ar pez ne vije ket credet lavaret dirag mitizien all. An Itron a c’houlennas outhan :\nPell a voa n’oa bet er maner pred ebet kel laouen ha ma voue coan an nosvez-ze. N’hor c’huitai mui, ha ne ket-ta ? a lavare bep en amzer an Itron d’he map. Hi hag he nizez ne zonjent ket hirroc’h evit er joa o devoa o velet ar c’hont iaouanc deut en dro d’ar maner. Mes e creiz al levenez-ze ar c’hont iaouanc he unan n’oa ket dinec’h avoalc’h, hag he\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/273&oldid=162413 »\nKemmoù diwezhañ degaset d'ar bajenn-mañ d'an 16 Mae 2020, da 09:15.


D’ar Gwener 8 a viz Gouere 2022 | Liorzhoù ar Palud\nIstor troadenn dibar Nina a vez kontet en abadenn-mañ. Ur plac’hig o huñvreal eus istorioù bras eo Nina. Setu ar plac’hig o treuziñ ar mor war ar “Carambouilleur”. Ur vag morlaer eo ha bevet e vo asambles gant skipailh ar vag istorioù iskis ha brav.\n4 tudenn a vo heuliet en istor-mañ ha pep hini en deus ur bersonelezh disheñvel-rik. Dizoloet ‘vo ganto oc’h hent ha piv emaint da vat en un diskoulm kudennoù az aio a-enep skipailh ar vag.\nAn arzourezed o doa c’hoant krouiñ un abadenn gant kontadennoù, sonerezhioù ha binviji iskis-tre ha setu penaos eo ganet istor Nina. O krouiñ violoñs-bidonioù, treuzenn-gaol gant traoùigoù adtapet tro-dro dezhi emañ Milena abaoe un nebeud bloavezhioù. Implijet e vez neuze ar binviji-mañ en abadenn ha krouiñ ur bedig brav lec’h e vo pedet an arvesterien da vont. Chemence Prayez ha Milena Leclere a konto d’an arvesterien istor Nina, a c’hoario sonerezh hag a c’hoari buhez an tudennoù a-hed an abadenn.\nclass="pirenko_portfolios-template-default single single-pirenko_portfolios postid-7621 samba_theme samba_left_nav samba_left_align samba_responsive thvers_87 wpb-js-composer js-comp-ver-6.6.0 vc_responsive"


Fanerozoeg - Wikipedia\nE-pad ar fanerozoeg e kreskas en un doare padus liesekder ar vuhez.\nAr Fanerozoeg zo ar prantad amzer m'eo bet fonnus ennañ ar vuhez hag ar spesadoù loened peurgetket. Kregiñ a ra 545 milion a vloavezhioù zo, d'ar poent ma oa diwanet an anevaled kentañ dezho ur grogenn galet. N'eo ket echu c'hoazh. Dont a ra goude ar Proterozoeg zo ul lodenn eus ar rakkambrian, ur marevezh ledan a grogas gant ganedigezh hor planedenn hag a echu kent ar Fanerozoeg\nE anv a dalvez "buhez welus" ha daveiñ a ra da vent bras an organegoù a ziwan adalek an darzhadeg kambrian.\nUn tamm diresis eo an harzioù etre ar c'hambrian hag ar rakkambrian. En XIXvet kantved o lakaed e lec'h ma yeas diwar-wel ar vuhez vetazoeg gentañ met adalek-se e oa bet kavet un niver bras a daksonoù rakkambriat na grogjod d'o studiañ nemet er bloavezhioù 50. Darn vrasañ an doarourien hag ar baleontologourien a gred e teraou ar c'hambrian gant donedigezh war-wel an trilobitoù hag an arc'haeosyatha gentañ, donedigezh war-wel Trichophycus pedum pe hini ur strollad a fosiloù anvet "kregin bihan". An harzioù disheñvel-se na ziforc'hont nemet dre un nebeud milionoù bloavezh.\nE tri maread eo disrannet ar fanerozoeg : ar paleozoeg, ar mezozoeg hag ar senozoeg. Er skridoù kozh e live ar ger "fanerozoeg" ar maread a zedenas ar baleontologourien. Nebeutoc'h implijet eo hiziv.\nE-pad ar fanerozoeg e-yeas war-wel an anevelad hag ar plantennoù liesek. E-pad ar maread en em furmas an dreistkevandir diwezhañ, ar Pangea.\nAdtapet diwar « https://br.wikipedia.org/w/index.php?title=Fanerozoeg&oldid=2002544 »\nKemmoù diwezhañ degaset d'ar bajenn-mañ d'an 3 Gou 2022, da 12:11.


Morbig-Eurazia - Wikipedia\nKerentiad : Haematopodidae\nGenad : Haematopus\nUn evn a vev en arvor eo ar vorbig-Eurazia, pe morbig voutin (Hæmatopus ostralegus). Stank e vez kavet morbiged en arvor Breizh. Spesadoù morbiged all zo er bed met morbiged Eurazia, ar spesad a gaver e Breizh, eo ar re anavezetañ ha stankañ ha kavet e vezont dre Europa a-bezh, e Rusia, betek ar Mor Habask, e Sina hag e Korea.\n5 Anvioù all\n6 Spesadoù all\nUl labous brav eo ar vorbig, gwenn ha du e bluñv ha ruz-orañjez e bigos hir. Ruz-roz eo ar pavioù.\nAes eo ar vorbig da anavezout diwar nij gant e zivaskell hag e lost gwenn ha du. E vouezh skiltrus a zo aes da anavezout ivez.\nAn takadoù annezet gant morbiged Eurazia (an tri isspesad anezho)\nUr spesad evned tremeniat eo ar morbiged, dre vras. Neizhiañ a ra ar morbiged war aodoù Breizh, dreist-holl war aodoù Mor Breizh, hag e meur a vro all eus hanternoz Europa. Kuitaat a reont Breizh goude an hañv evit skeiñ war-zu broioù tommoc’h en hanternoz Afrika ha kreisteiz Europa. Darn anezho a chom e Breizh, e Breizh-Veur pe en Iwerzhon ; met kalz anezho a zilec’h koulskoude ha pa chomfent er vro : eus arvor norzh Breizh ez eont da arvor su Breizh, pe eus Bro-Skos da su Bro-Saoz. Hag heñvel e ra ar re a zo en Azia. A-stroll e vevont, e diavaez mare an embarañ. O neizh a savont war ar reier pe e-touez ar bili alies. Etre 2 ha 4 vi gris brizhellek a vez dozvet ganto. Ul liv heguzh dispar a zo gant ar vioù ha gant re vihan ar vorbig.\nEn em vagañ a reont diwar kregin, evel ar meskl, kranked pe pesked bihan, pe c’hoazh diwar leoged a gavont en traezh pe el lec’hid. E Breizh-Veur e vez kavet morbiged en douaroù, war al lennoù pe ar stêrioù. Stumm pigos ar re-se a zo disheñvelik diouzh stumm pigos ar morbiged a vev en arvor : re an arvor en em vag diwar kregin o deus ur pigos kalet, ledan e veg, graet evit terriñ ar c’hregin ; ar re a vev en douaroù hag en em vag diwar ar preñved a gavont el lec’hid o deus ur pigos lemm ha begek.\nEvned stank a-walc’h int en hor bro peogwir e vefe 20 000 morbig bennak, well-wazh, en arvor Breizh e-pad ar goañv, hag en tu all da 80% eus ar re a vez o neizhiañ e Frañs a vefe annezet e Breizh. Peogwir en em vagont diwar loened bihan a vev en dour mor (kregin, kranked bihan, pesked bihan) e vez sellet ouzh ar morbiged evel ur sin eus naeted an dour. Meur a studiadenn a zo bet kaset da benn evel-se, en hanternoz Alamagn, en Izelvroioù hag e Bro-Saoz.\nUn timbr eus an Inizi Faero gant\nur vorbig, labous broadel an inizi.\nAnvioù all a roer d’al labous-se e brezhoneg : pig-vor, pig-mor, pig-aod.\n12 spesad morbiged a gaver er bed.\nTudual Huon, Laboused ar Vro, Embannadurioù Al Lanv, 1983\nClaude Péridy, EVNED Breizh, Hor Yezh, 1995\nAdtapet diwar « https://br.wikipedia.org/w/index.php?title=Morbig-Eurazia&oldid=1852034 »